open-index/open-wikipedia-markdown huggingface dataset:
സ്വവർഗപ്രണയിനി

സ്ത്രീകളോട് തന്നെ ലൈംഗികവും വൈകാരികവുമായ ആകർഷണം തോന്നുന്ന സ്ത്രീയെ **സ്വവർഗപ്രണയിനി**() എന്ന് വിളിക്കുന്നു.  സ്വവർഗലൈംഗികതയുള്ള  പുരുഷന്മാരെയും സ്ത്രീകളെയും സൂചിപ്പിക്കാൻ സ്വവർഗപ്രണയി എന്ന പദം ഉപയോഗിക്കുന്നുവെങ്കിലും  പുരുഷസ്വവർഗപ്രേമികളെ സൂചിപ്പിക്കാനാണ് ഇത് കൂടുതൽ ഉപയോഗിക്കുന്നത്. മറ്റൊരു സ്ത്രീയെ പ്രണയിക്കുന്ന സ്ത്രീയെ എടുത്ത് സൂചിപ്പിക്കാൻ സ്വവർഗപ്രണയിനി എന്ന പദം ഉപയോഗിക്കുന്നു. **സ്വവർഗാനുരാഗിണി** എന്നത് ഇതിൻറെ പര്യായപദമാണ്.

ഭൂരിപക്ഷത്തിൽ നിന്നും വ്യത്യസ്തമായ ലൈംഗികചായ്‌വോ (Sexual orientation) ലിംഗതന്മയോ (Gender Identity) ഉള്ള ന്യൂനപക്ഷത്തെ **[[എൽജിബിടി]]** എന്ന് വിളിക്കുന്നു.  സ്വവർഗപ്രണയിനി എന്നത് 'എൽജിബിടി'യിലെ 'എൽ' എന്ന ഉപവിഭാഗമാണ്. സ്വവർഗപ്രണയിനികൾക്ക് ഭൂരിപക്ഷം സ്ത്രീകളെ പോലെ പുരുഷന്മാരോട് പ്രണയമോ ലൈംഗികതാൽപര്യമോ   തോന്നുകയില്ല. ആണിനോടും പെണ്ണിനോടും ലൈംഗികാകർഷണം തോന്നുന്നവരെ ഉഭയവർഗപ്രണയി (Bisexual) എന്ന് വിളിക്കുന്നു.

ആഗോളീകരണത്തിന്റെ ഭാഗമായി **ലെസ്ബിയൻ** എന്ന വാക്ക് മലയാളത്തിൽ അങ്ങനെ തന്നെ ഉപയോഗിക്കുന്നതും ആധുനികകാലത്ത് കണ്ടു വരുന്നു. ഇന്ദു മേനോൻ എഴുതിയ ചെറുകഥയായ **ഒരു ലെസ്ബിയൻ പശു**  ഇതിന് ഒരു ഉദാഹരണമാണ്. സ്വവർഗപ്രണയം വിഷയമായി വരുന്ന മലയാള കൃതികൾ ഈ പട്ടികയിലും സിനിമകൾ ഈ പട്ടികയിലും കാണാം.

കേരളീയരായ സ്വവർഗപ്രണയിനികളുടെ സംഘടനയാണ് സഹയാത്രിക.

## അവലംബങ്ങൾ

വർഗ്ഗം:സ്വവർഗ്ഗലൈംഗികത
സ്വവർഗവിവാഹം

ഒരേ ലിംഗത്തിൽപെട്ട വ്യക്തികൾ തമ്മിലുള്ള വിവാഹത്തെ **സ്വവർഗവിവാഹം**  എന്നും  അതിനുള്ള നിയമസാധുതയെ വിവാഹതുല്യത എന്നും പറയുന്നു. സ്വവർഗവിവാഹങ്ങൾ നിയമവിധേയമാക്കിയിട്ടുള്ള ചില പാശ്ചാത്യ രാഷ്ട്രങ്ങൾ  അർജെന്റിന , ബ്രസീൽ , കാനഡ , ഡെൻമാർക്ക്‌ , ഫ്രാൻസ് , ഐസ്ലാൻഡ്‌, ലെക്സംബർഗ്, നെതർലാൻഡ്‌, ന്യൂ സീലാൻഡ്‌ , നോർവേ, പോർച്ചുഗൽ, സ്പെയിൻ , സ്വീഡെൻ, സൌത്ത് ആഫ്രിക്ക മുതലായവയാണ്. മെക്സിക്കോയിലെ ചില പ്രവിശ്യകളും യു. എസ്.എ യിലെ ചില സംസ്ഥാനങ്ങളും ഈ ഗണത്തിൽ പെടുന്നു.1989- ഇൽ ഡെന്മാർക്കിൽ ആദ്യത്തെ സ്വവർഗ്ഗവിവാഹം രെജിസ്റ്റെർ ചെയ്യപെട്ടു എങ്കിലും 2001-ഇൽ നെതർലാൻഡ്‌ സ്വവർഗവിവാഹങ്ങളെ നിയമപരമായി അംഗീകരിക്കുന്ന ലോകത്തിലെ പ്രഥമരാഷ്ട്രമായി. 21 ആം നൂറ്റാണ്ടിന്റെ ആദ്യദശകം മുതല്ക്കാണ് ഇത്തരം വിവാഹങ്ങൾ അംഗീകരിച്ചു കൊണ്ടുള്ള നിയമങ്ങൾ കൂടുതലായി നിലവിൽ വന്നു തുടങ്ങിയതും, അതിന്റെ ചുവടുപിടിച്ചു സ്വവർഗബന്ധങ്ങൾ അംഗീകരിച്ചു കിട്ടുന്നതിനു വേണ്ടിയുള്ള നിയമപോരാട്ടങ്ങളും സാമൂഹിക മുന്നേറ്റങ്ങളും ഇന്ത്യ പോലുളള രാജ്യങ്ങളിൽ കൂടുതൽ ശക്തിയാർജിച്ചതും. ഭരണ-രാഷ്ട്ര-സാമൂഹിക വികസനാവശ്യങ്ങൾകായി നികുതി അടയ്ക്കുന്ന ഏതൊരു പൌരനേയും  പോലെ, ഗവണ്മെന്റ് ആനുകൂല്യങ്ങൾ, പെൻഷൻ , ആശുപത്രി സേവനങ്ങൾ, പങ്കാളിയുടെ സ്വത്തവകാശം മുതലായവ സ്വവർഗവിവാഹം നിയമവിധേയമാക്കുന്നതിലൂടെ സ്വവർഗാനുരാഗികൾക്കും സാധ്യമാവുകയും അത്തരം ബന്ധങ്ങൾക്ക് കൂടുതൽ സാമൂഹിക സ്വീകാര്യത കൈവരുകയും ചെയ്യുന്നു.

വിവാഹരജിസ്ട്രേഷൻ സാധ്യമായിട്ടുള്ള വിവിധ രാജ്യങ്ങളിൽ ചിലപ്പോൾ മതപരമായ പരിമിതികൾ കാരണം സ്വവർഗവിവാഹങ്ങൾ പരമ്പരാഗത രീതിയിയുള്ള മതാനുഷ്ടാനങ്ങൾ പിന്തുടരുന്നവയായിരിക്കില്ല. ചില രാജ്യങ്ങളിലെ നവീന ക്രിസ്തീയ സഭകളും മറ്റും ഇത്തരം വിവാഹങ്ങളെ അംഗീകരിക്കുന്നവയാണ്. 2014ൽ വത്തിക്കാനിൽ ഫ്രാൻസിസ് മാർപ്പാപ്പയുടെ നേതൃത്വത്തിൽ നടന്ന അസാധാരണ സിനഡ് സ്വവർഗവിവാഹങ്ങളെപ്പറ്റിയുള്ള പ്രമേയം അവതരിപ്പിച്ചത്‌ ഈ വിഷയത്തിൽ ആഗോളതലത്തിൽ ഏറെ ചർച്ചകൾക്ക് വഴിതെളിച്ചു. സ്വദേശങ്ങളിൽ സ്വവർഗവിവാഹങ്ങൾക്ക് നിയമ-സാമൂഹിക അംഗീകാരമില്ലാത്തതിനാൽ ചിലർ അതിനു പൂർണ്ണ അംഗീകാരമുള്ള വിദേശനാടുകളിൽ പോയി വിവാഹങ്ങൾ നടത്താറുണ്ട്‌.
2021 ലെ കണക്കു പ്രകാരം താഴെ പറയുന്ന 29 രാജ്യങ്ങൾ സ്വവർഗ്ഗ വിവാഹത്തെ നിയമവിധേയമാക്കിയിട്ടുണ്ട് (രാജ്യം മുഴുവനുമോ ചില സ്ഥലങ്ങളിൽ മാത്രമായോ)

## അവലംബം


## കുറിപ്പുകൾ

വർഗ്ഗം:വിവാഹം
ലെന ഹീഡെ

ഒരു ഇംഗ്ലിഷ് അഭിനേത്രിയാണ് **ലെന ഹീഡെ** (ജനനം: 1973 ഒക്റ്റോബർ 3). 1992ൽ പുറത്തിറങ്ങിയ വാട്ടർ ലാൻഡ് എന്ന ചലച്ചിത്രത്തിലാണ് ലെന ആദ്യമായി അഭിനയിക്കുന്നത്. പിന്നീട് ദ റിമെയിൻസ് ഓഫ് ദ ഡേ (1993), ദ ജംഗിൾ ബുക്ക് (1994), വൺജിൻ (1999), അബെർഡീൻ (2000) എന്നീ ചിത്രങ്ങളിൽ അഭിനയിച്ചു. പിന്നീടു വന്ന ദ ബ്രദേഴ്സ് ഗ്രിം (2005), 300 (2007), റെഡ് ബാരോൺ (2008) എന്നീ ചിത്രങ്ങളിലെ നായികാ വേഷങ്ങൾ ലെനയെ പ്രശസ്തയാക്കി. ജെയിംസ് കാമറൂണിന്റെ ടെർമിനേറ്ററിനെ അടിസ്ഥാനമാക്കി ഫോക്സ് ടെലവിഷൻ സംപ്രേഷണം ചെയ്ത ടെർമിനേറ്റർ: ദ സാറ കോണർ ക്രോണിക്കിൾസ് എന്ന പരമ്പരയിലെ കേന്ദ്രകഥാപാത്രമായ സാറ കോണറെ അവതരിപ്പിച്ചത് ലെനയായിരുന്നു. നിലവിൽ എച്ച്ബിഓയുടെ ടെലവിഷൻ പരമ്പരയായ ഗെയിം ഓഫ് ത്രോൺസിലെ സെഴ്സീ ലാന്നിസ്റ്ററിനെ അവതരിപ്പിക്കുന്നതും ലെനയാണ്. ഈ പരമ്പരയിലെ അഭിനയത്തിന് ലെന ഹീഡെക്ക് ഡ്രാമാ പരമ്പരകളിലെ മികച്ച സഹനടിക്കുള്ള എമ്മി അവാർഡിന് നാമനിർദ്ദേശം ലഭിച്ചിട്ടുണ്ട്.

## അവലംബം

## പുറംകണ്ണികൾ

* 
* 
* 

വർഗ്ഗം:1973-ൽ ജനിച്ചവർ
വർഗ്ഗം:ഒക്ടോബർ 3-ന് ജനിച്ചവർ
അസീസ് തായിനേരി

വടക്കേമലബാറിലെ ദഫ്‌മുട്ട്, കോൽക്കളി, ഒപ്പന, മാപ്പിളപ്പാട്ട് കലാകാരനും പരിശീലകനുമാണ് **അസീസ് തായിനേരി**. കേരള സംഗീത നാടക അക്കാദമിയുടെ ഗുരുപൂജ പുരസ്കാരം, കേരള നാടൻകലാ അക്കാദമി ഫെല്ലലോഷിപ്പ് എന്നിവയുൾപ്പെടെ നിരവധി അംഗീകാരങ്ങൾ ലഭിച്ചിട്ടുണ്ട്. 
## ജീവിതരേഖ
കണ്ണൂരിലെ തായിനേരി സ്വദേശിയായ  കെ.മുഹമ്മദ്-ഹവ്വമ്മ ദമ്പതികളുടെ മകനാണ്. പതിനാലാം വയസ്സുമുതൽ സംഗീതലോകത്തു പ്രവർത്തിക്കുന്നു.  കേരളത്തിനകത്തും വിദേശരാജ്യങ്ങളിലും സംഗീത പരിപാടികൾ അവതരിപ്പിച്ചിട്ടുണ്ട്. പയ്യന്നൂരിൽ എസ്.എസ്. ഒാർക്കസ്ട്ര എന്ന സമിതി രൂപീകരിച്ചു പ്രവർത്തിക്കുന്നു.  ലക്ഷദ്വീപുകാർക്ക് വേണ്ടി ആദ്യമായി ദഫ്മുട്ട് അവതരിപ്പിച്ച സംഘത്തിൽ ഇദ്ദേഹവുമുണ്ടായിരുന്നു. 
## പുരസ്കാരങ്ങൾ
*കേരള സംഗീത നാടക അക്കാദമിയുടെ ഗുരുപൂജ പുരസ്കാരം,
*കേരള നാടൻകലാ അക്കാദമി ഫെല്ലലോഷിപ്പ് (2014)
## അവലംബം


വർഗ്ഗം:മാപ്പിളപ്പാട്ട് ഗായകർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കേരള നാടൻകലാ അക്കാദമി ഫെലോഷിപ്പ് നേടിയവർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
കെ. ഗോപിനാഥൻ

നാഗക്കളമെഴുത്ത്, പുള്ളുവൻപാട്ട് കലാകാരനും  പരിശീലകനുമാണ് **കെ. ഗോപിനാഥൻ**. കേരള നാടൻ കലാ അക്കാദമിയുടെ അവാർഡും ഫെല്ലലോഷിപ്പും ലഭിച്ചിട്ടുണ്ട്. 
## ജീവിതരേഖ
മാവേലിക്കര സ്വദേശിയായ കെ.ഗോപിനാഥൻ ദീർഘകാലമായി നാഗക്കളമെഴുത്ത്, പുള്ളുവൻപാട്ട് അവതരിപ്പിച്ചു വരുന്നു.
## പുരസ്കാരങ്ങൾ
*കേരള നാടൻ കലാ അക്കാദമിയുടെ അവാർഡ് 
*കേരള നാടൻ കലാ അക്കാദമിയുടെ ഫെല്ലലോഷിപ്പ്
## അവലംബം


വർഗ്ഗം:കേരള നാടൻകലാ അക്കാദമി ഫെലോഷിപ്പ് നേടിയവർ
കെ. കുമാരൻ

കണ്ണൂർ ജില്ലയിലെ അതിപുരാതന അനുഷ്ഠാന കലാരൂപമായ മാരിത്തെയ്യം കലാകാരനാണ് **കെ. കുമാരൻ**. 2014 ൽ കേരള നാടൻകലാ അക്കാദമി ഫെല്ലലോഷിപ്പ് ലഭിച്ചു. 
## ജീവിതരേഖ
കണ്ണൂരിലെ മാട്ടൂൽ സ്വദേശിയായ കെ.കുമാരൻ 40 വർഷമായി നാടൻകലാരംഗത്ത സക്രിയസാന്നിധ്യമാണ്. ചിമ്മാനക്കളി, അരിയാട്ടം, തോറ്റംപാട്ട്, നാടൻപാട്ട് എന്നിവയിലും പ്രഗല്ഭനാണ്. 

## പുരസ്കാരങ്ങൾ
*2014 ൽ കേരള നാടൻകലാ അക്കാദമി ഫെലോഷിപ്പ് 
*സംസ്ഥാന സർക്കാരിൻ്റെ പി.കെ കാളൻ (2022) പുരസ്കാരം.
## അവലംബം


വർഗ്ഗം:തെയ്യം കലാകാരന്മാർ
വർഗ്ഗം:കേരള നാടൻകലാ അക്കാദമി ഫെലോഷിപ്പ് നേടിയവർ
വർഗ്ഗം:കണ്ണൂർ ജില്ലയിൽ ജനിച്ചവർ
ഉഭയവർഗപ്രണയി

ആണിനോടും പെണ്ണിനോടും ലൈംഗികവും വൈകാരികവുമായ ആകർഷണം തോന്നുന്നവരാണ് **ഉഭയവർഗപ്രണയി**(). . 'ദ്വിവർഗപ്രണയി' എന്നത് ഇതിൻറെ പര്യായ പദമാണ്. പൂർണ്ണമായും സ്വവർഗത്തോട് മാത്രം പ്രണയം തോന്നുന്ന തന്മയായ സ്വവർഗപ്രണയികളിൽ നിന്നും വ്യത്യസ്തരാണ് ഇവർ. 

ഭൂരിപക്ഷത്തിൽ നിന്നും വ്യത്യസ്തമായ ലൈംഗികചായ്‌വോ (Sexual orientation) ലിംഗതന്മയോ (Gender Identity)  ഉള്ള ന്യൂനപക്ഷത്തെ എൽജിബിടി എന്ന് വിളിക്കുന്നു.  ഉഭയവർഗപ്രണയി എന്നത് 'എൽ.ജി.ബി.ടി'യിലെ 'ബി' എന്ന ഉപവിഭാഗമാണ്. ശാസ്ത്രീയമായി ഇത് രോഗമോ പ്രകൃതി വിരുദ്ധമോ അല്ല. പല ജീവിവർഗങ്ങളിലും ഉഭയവർഗ്ഗപ്രണയം  കാണാൻ സാധിക്കും. നമ്മുടെ നാട്ടിലും ധാരാളം സ്ത്രീപുരുഷന്മാർ ഉഭയവർഗപ്രണയികൾ ആണ്. 

## അവലംബങ്ങൾ

വർഗ്ഗം:ഉഭയവർഗപ്രണയി
വർഗ്ഗം:ലൈംഗിക ആഭിമുഖ്യം
മാനവേന്ദ്ര സിംഗ് ഗോഹിൽ

രാജപിപല രാജവംശത്തിലെ ഒരംഗമാണ് **മാനവേന്ദ്ര സിംഗ് ഗോഹിൽ** (ജ: 23 സെപ്തംബർ 1965ന് അജ്മീറിൽ). അടിച്ചമർത്തപ്പെടുന്നവരും പാർശ്വവൽക്കരിക്കപ്പെട്ടവരുമായ ലൈംഗിക ന്യൂനപക്ഷങ്ങൾക്കു (LGBT) വേണ്ടി ഇദ്ദേഹം ഇന്ത്യയിൽ നടത്തുന്ന പോരാട്ടങ്ങളാണ് ഇദ്ദേഹത്തെ ശ്രദ്ധേയനാക്കിയത്. താനൊരു സ്വവർഗ്ഗാനുരാഗി ആണെന്നുള്ള മാനവേന്ദ്ര സിംഗിന്റെ സത്യസന്ധമായ വെളിപ്പെടുത്തലിനെത്തുടർന്ന് മാതാപിതാക്കൾ ഇദ്ദേഹത്തി കുടുംബത്തിൽനിന്നും പുറംതള്ളാൻ നോക്കിയെങ്കിലും ആ ശ്രമം വിജയിച്ചില്ല. തുടർന്ന് മാനവേന്ദ്ര സിംഗ് സ്വന്തം കുടുംബത്തിൽ നിന്നകന്നു. ഇന്ത്യയിലെ രാജകുടുംബാംഗങ്ങളുടെ ഇടയിൽ നിന്നും നാളിതുവരെ തന്റെ ലൈംഗികത പരസ്യമായി പ്രഖ്യാപിച്ച ഏക വ്യക്തിയും ഇദ്ദേഹമാണ്. 2008 ജനുവരിയിൽ തന്റെ പിതാമഹനായ വിജയ് സിംഗ്ജിയുടെ സ്മരണാർത്ഥം രാജപിപലയിൽ നടന്ന ഒരു ചടങ്ങിൽവച്ച് ഒരു കുട്ടിയെ ദത്തെടുക്കാനുള്ള തന്റെ തീരുമാനവും ഇദ്ദേഹം വെളിപ്പെടുത്തി.

## ജീവിതം
മഹാറാണ ശ്രീ റഹുബീർ സിംഹ്ജി രാജേന്ദ്ര സിംഹ്ജി സാഹെബിന്റേയും ജയ്സാല്മീറിലെ രാജകുമാരിയായിരുന്ന മഹാറാണി രുക്മിണി ദേവിയുടേയും പുത്രനായി അജ്മീറിലാണ് മാനവേന്ദ്ര സിംഗ് ജനിച്ചത്. മീനാക്ഷി കുമാരി എന്ന പേരിൽ ഒരു സഹോദരിയും ഇദ്ദേഹത്തിനുണ്ട്.  രാജ് പിപലയിലെ ഏക അനന്തരാവകാശി എന്ന നിലയിൽ വളർന്ന ഇദ്ദേഹം 1991-ൽ മധ്യപ്രദേശിലെ ഝബുവയിലെ രാജകുടുംബത്തിൽ നിന്നുള്ള ചന്ദ്രികാകുമാരിയെ വിവാഹം കഴിച്ചു. വിവാഹ ശേഷം തന്റെ സ്വവർഗാനുരാഗം പരിഹരിക്കപ്പെടും എന്ന മൂഢ വിശ്വാസത്തിന്റെ പുറത്താണ് താൻ വിവാഹം കഴിച്ചതെന്നാണ് മാനവേന്ദ്ര സിംഗ് പിന്നീട് പറഞ്ഞത്. തനിക്ക് ഒരു സ്ത്രീയുമായി വിവാഹ ജീവിതം തുടരാൻ സാധ്യമല്ല എന്ന തിരിച്ചറിവിനൊടുവിൽ അദ്ദേഹം വിവാഹമോചിതനായി. 

## ലൈംഗിക സ്വത്വം വെളിപ്പെടുത്തൽ
വിവാഹ മോചനത്തിനു ശേഷവും തന്റെ ലൈംഗികത എന്തെന്ന് മറ്റുള്ളവരെ അറിയിക്കാനുള്ള ധൈര്യം മാനവേന്ദ്ര സിംഗിനുണ്ടായില്ല, എന്നാൽ ചിരന്തന ഭട്ട് എന്ന പത്രപ്രവർത്തക നൽകിയ പ്രചോദനത്തിനൊടുവിൽ 2006-ലാണ് ഇദ്ദേഹം താനൊരു സ്വവർഗ്ഗാനുരാഗി ആണെന്നുള്ള കാര്യം പരസ്യമാക്കിയത്. അക്കാലത്ത് ഈ സംഭവം വളരെ വാർത്താപ്രധാന്യം നേടിയിരുന്നു. 

## ജീവകാരുണ്യ പ്രവർത്തനങ്ങൾ
2000-ൽ ലക്ഷ്യ എന്ന പേരിൽ ട്രസ്റ്റ് രൂപീകരിച്ച് എച്.ഐ.വി/ എയ്ഡ്സ് ബോധവത്കരണ പ്രവർത്തനങ്ങൾക്ക് മാനവേന്ദ്ര സിംഗ് തുടക്കമിട്ടു. പുരുഷ ലൈംഗിക തൊഴിലാളികൾക്കും സ്നേഹികൾക്കും ഇടയിൽ സുരക്ഷിതവും ആരോഗ്യകരമായ ലൈംഗികതയെപ്പറ്റി ബോധവത്കരണ പ്രവർത്തനങ്ങളും, കൺസിലിംഗുകളും, മെഡിക്കൽ ക്യാമ്പുകളും ഈ സംഘടന നടത്തി വരുന്നു. സ്വവർഗ്ഗാനുരാഗികളായ പുരുഷന്മാർക്ക് തൊഴിൽ നൽകുന്നതിനും വാർധക്യം ബാധിച്ച ഉപേക്ഷിക്കപ്പെട്ട സ്വവർഗ്ഗാനുരാഗികളായ പുരുഷന്മാർക്ക് ആശ്രയമൊരുക്കുന്നതിനുമുള്ള പദ്ധതികളും നടപ്പാക്കി വരുന്നു. ഗുജറാത്തിലും മുംബൈയിലുമുള്ള ലൈംഗിക ന്യൂനപക്ഷങ്ങൾക്കിടയിലാണ് മാനവേന്ദ്ര സിംഗ് ഇപ്പോൾ പ്രവർത്തിക്കുന്നത്. പ്രശസ്തമായ ഓപ്ര വിൻഫ്രി ഷോയിൽ ഇദ്ദേഹവുമായി നടത്തിയ അഭിമുഖം ലോക ശ്രദ്ധയാകർഷിച്ചിരുന്നു. 

## അവലംബം

* Gay Prince appears on Oprah Show
* Gay Prince to form Sexual Minorities Forum
* Gay Prince to Appear on Oprah Winfrey Show 

## പുറത്തേയ്ക്കുള്ള കണ്ണികൾ
* Website of the Lakshya Trust 
* Website of the Asia Pacific Coalition on Male Sexual Health (APCOM) 

വർഗ്ഗം:1965-ൽ ജനിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
ടോക്സോപ്ലാസ്മ ഗോൺഡീ

ടോക്സോപ്ലാസ്മോസിസ് എന്ന രോഗത്തിനു കാരണം ആകുന്ന പരാന്നഭുക്കായ ഏകകോശ ജീവികളാണ് **ടോക്സോപ്ലാസ്മ ഗോൺഡീ** ( Toxoplasma gondii )

ലോകത്ത് എല്ലാ ഇടങ്ങളിലും കണ്ടുവരുന്ന ഇവയ്ക്ക് എല്ലാ ഉഷ്ണരക്ത ജീവികളെയും ബാധിക്കാൻ കഴിയും.  
മനുഷ്യരെ ബാധിക്കുന്ന ഒരു പ്രധാന പരാന്ന ഭോജിയായ ഏകകോശ ജീവിയാണിത് .  മൂന്നിൽ ഒന്ന് മനുഷ്യരെ ഇത് ബാധിച്ചിട്ടുണ്ട് എന്ന് പഠനങ്ങൾ തെളിയിക്കുന്നു. . എങ്കിലും ഇവ കാരണം ഇണ്ടാകുന്ന രോഗത്തിന്റെ കാഠിന്യം രാജ്യങ്ങൾക്ക് അനുസരിച്ച് വ്യത്യാസപ്പെട്ടിരിക്കും. ഇവ ബാധിച്ച ഉടനെയുള്ള ദിവസങ്ങളിൽ ചെറിയ പനി പോലുള്ള അസ്വസ്ഥതകൾ കാണപ്പെടുന്നു . ആരോഗ്യമുള്ള ഒരു മനുഷ്യനെ ഇവ മറ്റൊരു വിഷമതകളും ഉണ്ടാക്കുകയില്ല. ഗർഭിണികൾ , എയ്‌ഡ്‌സ്‌ രോഗികൾ തുടങ്ങിയവരിൽ  വല്ലപ്പോഴും  ഈ ജീവികൾ കാരണം ടോക്കോപ്ലാസ്മോസിസ് എന്ന രോഗം ബാധിക്കുന്നു. 

ഈ അസുഖം വരുന്നതിനുള്ള കാരണങ്ങൾ ഇതൊക്കെയാണ്.
* ഈ സൂക്ഷ്മ ജീവികൾ അടങ്ങിയ മാംസം പാകം ചെയ്യാതെ ഭക്ഷിക്കുന്നത്  
* ഇവ അടങ്ങിയ വെള്ളം , മറ്റ് പച്ചക്കറികൾ എന്നിവ മൂലം.
* ഈ രോഗം ബാധിച്ച രോഗിയിൽ നിന്നും രക്തം സ്വീകരിക്കുന്നത് വഴി
* ഗർഭിണിയായ അമ്മയിൽ നിന്നും കുഞ്ഞിലേക്ക്. ( ഈ രോഗമുള്ള ഗർഭിണികൾക്ക് ഗർഭം അലസിപ്പോകാൻ സാധ്യത കൂടുതലാണ്.)

## ഇതര ജീവികളിൽ
എലികൾ,പക്ഷികൾ തുടങ്ങിയ ജീവികളെ ഇവ സാരമായി ബാധിക്കാറുണ്ട്.ഈ പരാദം ബാധിച്ച എലികൾക്ക് , സ്വാഭാവികമായി പൂച്ചകളുടെ മണം കിട്ടിയാൽ ഉണ്ടാകുന്ന പേടി കുറയുന്നതായി  പഠനങ്ങൾ തെളിയിക്കുന്നു . അതിനാൽ ഇത്തരം എലികളെ പൂച്ചകൾ എളുപ്പം ആഹരിക്കുന്നു. തന്മൂലം ഈ പരാദത്തിനു പൂച്ചകളെയും ബാധിക്കാൻ കഴിയുന്നു. 

## അവലംബം

*നാഷണൽ ജ്യോഗ്രഫിക്ക് മാസിക , നവംബർ 2014 - Mindsuckers -

വർഗ്ഗം:രോഗകാരികൾ
യോഗ്യകാർട്ടാ പ്രമാണങ്ങൾ

മനുഷ്യാവകാശങ്ങൾ സംരക്ഷിക്കപെടുന്നതിന്  അന്തർദേശീയ തലത്തിലുള്ള മനുഷ്യാവകാശ മുന്നേറ്റങ്ങളും , എൽ.ജി .ബി. റ്റി സമുദായവുമായി ബന്ധപെട്ടിട്ടുള്ള  നിയമങ്ങളും അനുബന്ധ വകുപ്പുകളും ഇത്യാദി ഉൾപ്പെടുന്ന ഒരു പ്രമാണസംഹിത ആണ് യോഗ്യകാർട്ടാ പ്രമാണങ്ങൾ. വ്യക്തിസ്വത്വവും വ്യക്തിസ്വാതന്ത്ര്യവും മനുഷ്യാവകാശം എന്ന നിലക്ക് കണ്ടുകൊണ്ടു  ഉടലെടുത്ത ഈ സംഹിത 2006 നവംബർ 6 മുതൽ 9 വരെ ഇൻഡോനേഷ്യയിലെ ജാവയിൽ നടന്ന നിയമവിദഗ്‌ദ്ധരുടേയും നിയമജ്ഞരുടേയും അഭിഭാഷകരുടേയും മനുഷ്യാവകാശപ്രവർത്തകരുടെയും അന്തർദേശീയ സമിതിയിൽ നിന്നുമാണ് രൂപംകൊണ്ടത്. ലൈംഗികതയുമായി ബന്ധപെട്ടുള്ള തദ്ദേശജന്യമായ മുന്നേറ്റങ്ങളും ലോകത്താകമാനമുള്ള മനുഷ്യാവകാശ പ്രസ്ഥാനങ്ങളും ഈ സംഹിതയ്ക്ക് ആക്കം കൂട്ടുകയും ചെയ്തു.  

ആഗോളമായി മനുഷ്യാവകാശങ്ങളുമായി ബന്ധപെട്ടിട്ടുള്ള വിഷയങ്ങളായ  ലൈംഗികപീഡനം, ബലാൽസംഘം, ഗാർഹീകപീഡനം,  അഭിമാനഹത്യ, സ്വകാര്യതയിലുള്ള കടന്നുകയറ്റം, അനിയന്ത്രിതമായ ബന്ധനവും കാരാഗൃഹവാസവും,  മത-വർഗ്ഗ-ലിംഗ വിവേചനം, കുടിയേറ്റം എന്നിവയൊക്കെ പ്രതിപാദിക്കുന്ന യോഗ്യകാർട്ടാ പ്രമാണങ്ങൾ പ്രധാനമായും ലിംഗചായ്‌വിനെയും ലിംഗതന്മയുയെയുംകൂടി അഭിസംബോധന ചെയ്യുന്നു എങ്കിൽ കൂടി വിവിധങ്ങളായ കാരങ്ങൾ മൂലം ഐഖ്യരാഷ്ട്രസഭ തത്ത്വത്തിൽ ഇതിനെ അംഗീകരിക്കുകയുണ്ടായില്ല. . യോഗ്യകാർട്ടാ പ്രമാണങ്ങളെ അനുകൂലിച്ചും പ്രതികൂലിച്ചുമുള്ള നിലപാടുമായി അനേകം സംഘടനകൾ രംഗത്ത് വരികയും  ചർച്ചകൾ നടക്കുകയുമുണ്ടായപ്പോൾ 2014ഇൽ ഇന്ത്യയിലെ പരംമോന്നത നീതിപീഠം അപരലിംഗത്തിൽ പെട്ടവരെ മൂന്നാംലിംഗക്കാരായി അംഗീകരിച്ചുകൊണ്ടുള്ള വിധി പുറപ്പെടുവിച്ചപ്പോൾ യോഗ്യകാർട്ടാ പ്രമാണങ്ങളെ അവലംബിച്ചു പരാമർശി ക്കുകയുണ്ടായി.

## അവലംബം


വർഗ്ഗം:മനുഷ്യാവകാശം
വർഗ്ഗം:ലൈംഗികന്യൂനപക്ഷങ്ങൾ
ഡി (ഇംഗ്ലീഷക്ഷരം)

ലത്തീൻ അക്ഷരമാലയിലെ നാലാമത്തെ അക്ഷരമാണ്‌ D. ഇംഗ്ലീഷിൽ ഡി (ഉച്ചാരണം /diː/) എന്നാണ്‌ ഇതിന്റെ പേര്..

## ചരിത്രം

## കമ്പ്യൂട്ടർ കോഡുകൾ

: 1 

## മറ്റു രൂപങ്ങൾ

## അവലംബങ്ങൾ

## പുറം കണ്ണികൾ
*

വർഗ്ഗം:ലത്തീൻ അക്ഷരമാല
കൊട്ടരപ്പാട്ട് ചാത്തു കുട്ടൻ

ലോകത്തിലെ ഏറ്റവും പ്രശസ്തനായ, അല്ലെങ്കിൽ പ്രായം ചെന്ന ഹോട്ടൽ പരിചാരകൻ എന്ന വിശേഷണത്തിനുടമ. ഒട്ടനധികം വിശിഷ്ടവ്യക്തികളേ പരിചരിച്ചതിലൂടെയും, ഒട്ടനധികം സഞ്ചാരമാസികളുടെ മുഖചിത്രമായതിലൂടെയും ശ്രീലങ്കയിലെ വളർന്നു കൊണ്ടിരിക്കുന്ന ഹോട്ടൽ വ്യവസായത്തിന്റെ തന്നെ മുഖമുദ്രയായി ഇദ്ദേഹം മാറി. ചക്രവർത്തി ഹിരോഹിതോ, റിച്ചാർഡ് നിക്സൺ, മൗണ്ട്ബാറ്റൻ പ്രഭു, എലിസബത്ത് രാജകുമാരി, മഹാത്മാ ഗാന്ധി, ജവഹർലാൽ നെഹ്രു, ഇന്ദിരാ ഗാന്ധി, ജോർജ് ബെർനാർഡ് ഷാ എന്നിവർ കൊളംബോയിലെ ഗല്ലേ ഫേസ് ഹോട്ടലിലെ തന്റെ 72 വർഷത്തെ നീണ്ട ഉദ്യോഗവ്യത്തിയിൽ അദ്ദേഹം പരിചരിച്ചവരിൽ ഉൾപ്പെടുന്നു.

## ജീവിതരേഖ
ത്യശൂരിൽ ജനനം. മാതാപിതാക്കളുടെ മരണാന്തരം നാടുവിട്ട് ശ്രീലങ്കയിൽ എത്തുമ്പോൾ അദ്ദേഹത്തിനു 17 വയസ്സായിരുന്നു.

## അവലംബം
സാംബാ

തിബത്ത്,നേപ്പാൾ തുടങ്ങിയ ഹിമാലയൻ പ്രദേശങ്ങളിലെ ജനങ്ങളുടെ മുഖ്യാഹാരമാണ്  **സാംബാ** ( **Tsampa** or **Tsamba** ; )

വറുത്ത് പൊടിച്ച ബാർളി യിൽ നെയ്യും ഉപ്പും ചേർത്ത ചായ ഒഴിച്ചാണ് ഇത് തയ്യാർ ചെയ്യുന്നത്.
ഇത് കഞ്ഞി പോലെ യുള്ള ഒരു ഭക്ഷണമാണ്. ഒരു പ്രധാന ഭക്ഷണ ഇനം എന്നതിലുപരി ബുദ്ധമതത്തിലെ ചടങ്ങുകൾക്കും ഇത് ഉപയോഗിക്കുന്നു. 

## അവലംബം
* നാഷണൽ ജ്യോഗ്രഫിക് മാസിക , നവംബർ 2014 - The Everest Avalanche - പേജ് 77

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:മുഖ്യാഹാരങ്ങൾ
വർഗ്ഗം:ബാർലി
ചിത്രനക്ഷത്രമാല

1881-ൽ കേരളപാണിനി എ.ആർ.രാജരാജവർമ രചിച്ച  കൃതിയാണ് **'ചിത്രനക്ഷത്രമാല**'.  പഴയ മഹാകാവ്യങ്ങളിൽ കാണുന്ന ചിത്രസർഗം പോലെ ചിത്രാലങ്കാരങ്ങളുടെ സ്വഭാവവിശേഷം ഇതിൽ പ്രകടമാണ്.
## ചരിത്രം
ഈ ഗ്രന്ഥത്തിന്റെ രണ്ടു ശ്ലോകം മാത്രമേ ഇതുവരെ കണ്ടെടുക്കപ്പെട്ടിട്ടുള്ളൂ എന്ന് ഉള്ളൂർ കേരളസാഹിത്യചരിത്രത്തിൽ പറയുന്നുണ്ട്. ഈ കൃതിയുടെ കൈയെഴുത്തുപ്രതി
വിരമിച്ച സംസ്കൃതം അധ്യാപകനായ ഡോ. കെ.എച്ച്.സുബ്രഹ്മണ്യന്റെ പക്കലുള്ളതായി പത്ര വാർത്തകളുണ്ടായിരുന്നു.  
## ഘടന
27 നക്ഷത്രങ്ങൾവെച്ച് രാജാവിനെ സ്തുതിക്കുന്ന വിവിധ ശ്ലോകങ്ങളാണ് 'ചിത്രനക്ഷത്രമാല'യിലുള്ളത്. പദ്മബന്ധം, ചക്രബന്ധം, സർപ്പബന്ധം, രഥബന്ധം, അർധ ഭ്രമകബന്ധം, സർവതോഭദ്രബന്ധം എന്നീ രൂപത്തിൽ ശ്ലോകങ്ങൾ ക്രമപ്പെടുത്തുകയാണിതിൽ. ഓരോ ബന്ധത്തിന്റെയും കൃത്യമായ ചിത്രസദൃശമായ രൂപരേഖകളും ഗ്രന്ഥത്തിലുണ്ട്. 
## അവലംബം


വർഗ്ഗം:ശ്ലോകങ്ങൾ
വർഗ്ഗം:എ.ആർ. രാജരാജവർമ്മ
ശ്രീ ജയവർദനെപുരെ കോട്ടെ

ശ്രീലങ്കയുടെ ഔദ്യോഗിക തലസ്ഥാന നഗരമാണ് **ശ്രീ ജയവർദനെപുരെ കോട്ടെ** (, ), **കോട്ടെ** എന്നും അറിയപ്പെടുന്നു. ശ്രീലങ്കൻ പാർലമെന്റ് സ്ഥിതിചെയ്യുന്നതും ഇവിടെയാണ്. കൊളംബോ നഗരത്തോട് ചേർന്ന് തന്നെയാണ് ഈ നഗരത്തിന്റെ സ്ഥാനം.

വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:ശ്രീ ജയവർദനെപുരെ കോട്ടെ
വർഗ്ഗം:ജനവാസപ്രദേശങ്ങൾ
വർഗ്ഗം:ശ്രീലങ്കയിലെ പട്ടണങ്ങൾ
ഏയ്ഞ്ചലോ മാത്യൂസ്

ശ്രീലങ്കൻ ക്രിക്കറ്റ് ടീം ക്യാപ്റ്റനാണ് **ഏയ്ഞ്ചലോ മാത്യൂസ്**. 
## കായിക ജീവിതം
2009ൽ പാകിസ്താനെതിരായ ടെസ്റ്റ്  പരമ്പരയിലാണ് ഏയ്ഞ്ചലോ മാത്യൂസ് അരങ്ങേറ്റം കുറിച്ചത്. പാകിസ്താൻ താരങ്ങളായ സയീദ് അജ്മലിന്റെയും മുഹമ്മദ് ആമിറിന്റെയും അരങ്ങേറ്റം ഈ പരമ്പരയിലായിരുന്നു. പരമ്പരയിലെ മൂന്നാം ടെസ്റ്റ് മത്സരത്തിൽ തന്റെ ആദ്യ അർധ സെഞ്ച്വറി നേടി. 2011ൽ കൊളംബോയിൽ വെച്ച് ഓസ്ട്രേലിയയ്ക്കെതിരെയാണ് തന്റെ ആദ്യ സെഞ്ച്വറി മാത്യൂസ് നേടിയത്. ഓസ്ട്രേലിയ, ദക്ഷിണാഫ്രിക്ക, ഇന്ത്യ എന്നീ ടീമുകൾക്കെതിരെ ശരാശരിയിലും താഴെയുള്ള പ്രകടനമാണ് മാത്യൂസ് കാഴ്ചവെച്ചിട്ടുള്ളത്. അദ്ദേഹത്തിന്റെ നാല് സെഞ്ച്വറികളിൽ രണ്ടും മികച്ച പേസ് ബൗളർമാരായ ജയിംസ് ആന്റേഴ്സണും സ്റ്റുവർട്ട് ബ്രോഡ് എന്നിവരടങ്ങയ ഇംഗ്ലണ്ട് ടീമിനെതിരായി ആയിരുന്നു. 13 മത്സരങ്ങളിൽ ക്യാപ്റ്റനായി 86.62 ശരാശരി നേടി.

### ക്യാപ്റ്റനെന്ന നിലയിൽ
2012ലെ ടി20 ലോകകപ്പിനു ശേഷം മഹേള ജയവർധനെ ക്യാപ്റ്റൻ സ്ഥാനമസ്ഥാനമൊഴിഞ്ഞപ്പോൾ മാത്യൂസ് ടി20 ടീമിന്റെ ക്യാപ്റ്റനായി. 2013ൽ ഏകദിന, ടെസ്റ്റ് ടീമുകളുടെ ക്യാപ്റ്റനായി. ഇംഗ്ലണ്ടിനെതിരായ പരമ്പര മാത്യൂസിന്റെ നേതൃത്വത്തിൽ ടീം 3-2ന് സ്വന്തമാക്കി. പാകിസ്താനെതിരായ പരമ്പരയും നേടിയിരുന്നു.

### ടെസ്റ്റ്

### ഏകദിനം

## അവലംബം

## പുറം കണ്ണികൾ
* Angelo Mathews (Player Profile) ESPN Cricinfo
* Angelo Mathews (Player Profile) Wisden India
* Official Site 
* Angelo Mathews  Island Cricket
* Angelo Mathews (Player Profile)  Cricket Archive
അറ്റ്‌ലസ് പർവ്വതനിര

ആഫ്രിക്കയുടെ  വടക്ക് പടിഞ്ഞാറൻ തീരത്തുള്ള പർവ്വത നിരയാണ്  **അറ്റ്‌ലസ് പർവ്വതനിര** (Berber: **ⵉⴷⵓⵔⴰⵔ ⵏ ⵓⴰⵟⵍⴰⵙ** - idurar n Waṭlas, , Classical Arabic: **Daran; Dyrin**)2,500 km ദൈർഘ്യമുള്ള ഈ പർവ്വതനിര അൾജീറിയ,മൊറോക്കോ,ടുണീഷ്യ എന്നീ രാജ്യങ്ങളിലൂടെ കടന്നു പോകുന്നു. ഈ പർവ്വത നിരയിലെ ഏറ്റവും ഉയർന്ന കൊടുമുടി 4,165 മീറ്റർ ഉയരമുള്ള ടൌബ്കാൽ ആണ്. ഈ കൊടുമുടി മൊറോക്കോയിലാണ്  സ്ഥിതി ചെയ്യുന്നത്. ഈ പർവ്വതനിര , സഹാറ മരുഭൂമിക്കും  മദ്ധ്യധരണ്യാഴി,അറ്റ്‌ലാന്റിക് മഹാസമുദ്രം എന്നീ സമുദ്രങ്ങൾക്കും ഇടയിലുള്ള അതിരാണ്. ഈ പ്രദേശത്തെ ജനത ബെർബർ ജനത എന്ന് അറിയപ്പെടുന്നു. 

ഗുരുതരമായ വംശനാശ ഭീഷണി നേരിടുന്നവയും , വംശനാശം സംഭവിച്ചവയുമായ ഒട്ടനവധി തനതു ജീവജന്തു ജാലം ഈ പർവ്വത നിരയുടെ സവിശേഷതയാണ്. ആഫ്രിക്കയിൽ കാണപ്പെട്ടിരുന്ന ഒരേ ഒരു കരടിയായ അറ്റ്‌ലസ് കരടി, നോർത്ത് ആഫ്രിക്കൻ ആന തുടങ്ങിയവ ഈ പ്രദേശത്ത് ജീവിച്ചിരുന്ന വംശനാശം സംഭവിച്ച ജീവികളാണ്. ഇവിടെ ഇന്ന് കാണപ്പെടുന്ന ബാർബെറി മക്കാക്ക് ,ബാർബെറി പുള്ളിപ്പുലി,ബാർബെറി സിംഹം തുടങ്ങിയ ജീവികൾ ഗുരുതരമായ വംശനാശ ഭീഷണി നേരിടുന്നു.

## അവലംബം

വർഗ്ഗം:ആഫ്രിക്കയിലെ പർവ്വതനിരകൾ
ലിയാഖത്ത് അലി ഖാൻ

പാകിസ്താന്റെ ആദ്യ പ്രധാനമന്ത്രിയാണ് **ലിയാഖത്ത് അലി ഖാൻ** (ജനനം: 1895 ഒക്ടോബർ - മരണം: 1951 ഒക്ടോബർ 16. മുഹമ്മദ് അലി ജിന്നയ്ക്കൊപ്പം വ്യത്യസ്ത മുസ്ലീം രാഷ്ട്രത്തിനായി വാദിച്ച പ്രധാനികളിൽ ഒരാളായിരുന്നു ലിയാഖത്ത്.  സ്വാതന്ത്ര്യം ലഭിക്കുന്നതിനു മുൻപ് ഇന്ത്യയുടെ ആദ്യ ധനകാര്യ മന്ത്രിയായിരുന്നു ഇദ്ദേഹം.

## അവലംബം

വർഗ്ഗം:1895-ൽ ജനിച്ചവർ
വർഗ്ഗം:1951-ൽ മരിച്ചവർ
വർഗ്ഗം:ഒക്ടോബർ 16-ന് മരിച്ചവർ
വർഗ്ഗം:ഓഗസ്റ്റ് 14-ന് ജനിച്ചവർ
വർഗ്ഗം:പാകിസ്താനിലെ പ്രധാനമന്ത്രിമാർ
വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
എലിസബത്ത് ഏകാദശി

പരേഷ് മൊകാശി സംവിധാനം ചെയ്ത്, 2014-ഇൽ പുറത്തിറങ്ങിയ ഒരു മറാഠി ചലച്ചിത്രമാണ് **എലിസബത്ത് ഏകാദശി**. മഹാരാഷ്ട്രയിലെ പന്ഥാർപൂറിലെ ഒരു കുട്ടിയുടെയും അവന്റെ കൂട്ടുകാരുടെയും കഥ പറയുന്ന ഈ ചിത്രത്തിന്റെ കഥാ രചന മധുഗന്ധ കുൽക്കർണിയുടേതാണ്. 2014-ഇലെ ശിശു ദിനത്തിൽ ദേശീയ തലത്തിൽ റിലീസായ ഈ ചിത്രം 2014-ഇലെ ഇന്ത്യൻ അന്താരാഷ്‌ട്ര ചലച്ചിത്രോത്സവത്തിലെ ഇന്ത്യൻ പനോരമ വിഭാഗത്തിലെ ഉദ്ഘാടന ചിത്രമായിരുന്നു.

## ഉള്ളടക്കം
മഹാരാഷ്ട്രയിലെ ക്ഷേത്രനഗരമായ പന്ഥാർപൂറിന്റ പശ്ചാത്തലത്തിൽ ഒരമ്മയുടേയും മക്കളുടേയും അസാധാരണ ജീവിതകഥ പറയുന്ന സിനിമയാണ് "എലിസബത്ത് ഏകാദശി'.

## വിവാദങ്ങൾ
'എലിസബത്ത് ഏകാദശി' എന്ന സിനിമയുടെ പേര് ഹിന്ദുക്കളുടെ മതവികാരം വ്രണപ്പെടുത്തുമെന്ന് ആരോപിച്ച് മേളയിൽ നിന്ന് സിനിമ പിൻവലിക്കണമെന്ന് സംഘപരിവാർ സംഘടനകൾ ആവശ്യപ്പെട്ടിരുന്നു.

## അവലംബം

വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മറാഠി ചലച്ചിത്രം
വർഗ്ഗം:ആവിഷ്കാര സ്വാതന്ത്ര്യം
കസേരകളി

കുട്ടികൾക്കും മുതിർന്നവർക്കും പ്രിയങ്കരമായ ഒരു വിനോദ മത്സരമാണ് **കസേരകളി**. ഈ വിനോദത്തിന്‌ "മ്യൂസിക്കൽ ചെയർ' എന്നാണ്‌ ഇംഗ്ലീഷിൽ പറയുക. സാധാരണയായി ആറുപേരാണ്‌ ഈ കളിയിൽ പങ്കെടുക്കുക. വരിയായോ വൃത്തത്തിലോ അഞ്ചു കസേര സംവിധാനം ചെയ്‌തിരിക്കും. സമയം സൂചിപ്പിക്കാനായി തുടരെ മണിയടിക്കുകയോ ഏതെങ്കിലും സംഗീതോപകരണം പ്രവർത്തിപ്പിക്കുകയോ ചെയ്യുന്നു. ശബ്‌ദം ഉണ്ടാക്കുന്ന ആൾ കളിക്കാരെ ശ്രദ്ധിക്കരുതെന്നാണ്‌ വ്യവസ്ഥ. ശബ്‌ദം ആരംഭിക്കുമ്പോൾ കളിയിൽ പങ്കെടുക്കുന്നവർ കസേരകൾക്കു ചുറ്റുമായി ധൃതിയിൽ നടന്നുതുടങ്ങുന്നു. മണിയൊച്ച പൊടുന്നനെ നിലയ്‌ക്കുമ്പോൾ കളിക്കാർ കറക്കം അവസാനിപ്പിച്ച്‌ കസേരകളിൽ ഇരിക്കുന്നു. തൊട്ടു മുമ്പിൽ കാണുന്ന കസേരയിലാണ്‌ ഓരോരുത്തരും ഇരിക്കേണ്ടത്‌. പുറകിലേക്കു തിരിഞ്ഞു കസേര കൈവശപ്പെടുത്തുന്നത്‌ നിയമവിരുദ്ധമാണ്‌. കസേര കിട്ടാത്തയാൾ പുറത്തുപോകണം. ഒരു കസേര എടുത്തു മാറ്റിയശേഷം മത്സരം തുടരും. അങ്ങനെ ഓരോ കസേരയായി എടുത്തുമാറ്റി ഒരു കസേരയും രണ്ടു കളിക്കാരും അവശേഷിക്കുമ്പോഴാണ്‌ മത്സരത്തിന്റെ അവസാനഘട്ടം. ശബ്‌ദം നിലയ്‌ക്കുമ്പോൾ അവസാനത്തെ കസേരയിൽ ഇരിക്കാൻ സന്ദർഭം ലഭിച്ച ആളെ വിജയിയായി പ്രഖ്യാപിക്കും. കസേരകളുടെ എണ്ണം കൂട്ടി ഈ മത്സരത്തിന്റെ ദൈർഘ്യം വർധിപ്പിക്കാവുന്നതാണ്‌. 
## അവലംബം


വർഗ്ഗം:കേരളത്തിലെ നാടൻകളികൾ
ഇ.ഡി. ജെമ്മിസ്

**എലുവത്തിങ്കൽ ദേവസ്സി ജെമ്മിസ് ** അഥവാ **ഇ.ഡി. ജെമ്മിസ്** ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ സൈദ്ധാന്തിക രസതന്ത്ര വിഭാഗത്തിലെ അധ്യാപകനാണ് . ഇതിനുമുമ്പ് അദ്ദേഹം തിരുവന്തപുരം ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡ്യൂക്കേഷൻ ആന്റ് റിസർച്ചിലെ (IISER) ഡയറക്ടറായി സേവനമനുഷ്ഠിച്ചിട്ടുണ്ട്. പ്രയുക്ത സൈദ്ധാന്തിക രസതന്ത്രമാണ് ഇദ്ദേഹത്തിന്റെ ഗവേഷണ മേഖല. അരോമാറ്റിക് കാർബൺ സംയുക്തങ്ങളുടെ ഘടനയെ കുറിക്കുന്ന ഹക്കൽ നിയമത്തിനു സമാനമായി ബോറോൺ സംയുക്തങ്ങളുടെ ഘടന വിശദീകരിക്കാനുള്ള ജെമ്മിസ് MNO നിയമം ഇദ്ദേഹം രൂപപ്പെടുത്തി . ശാസ്ത്ര-സാങ്കേതിക മേഖലകളിലെ അദ്ദേഹത്തിന്റെ സംഭാവനകളെ കേന്ദ്ര സർക്കാർ 2014ൽ പത്മശ്രീ നൽകി ആദരിച്ചു .

## പഠനം
1951 ഒക്ടോബർ 31-ന് തൃശ്ശൂരിനടുത്ത് ചെവ്വൂരിൽ ജനിച്ച ജെമ്മിസ് തിരുവന്തപുരം യൂണിവേഴ്സിറ്റി കോളേജിൽ നിന്നും തൃശ്ശൂർ സെന്റ് തോമസ് കോളേജിൽ നിന്നും ബിരുദവും IIT കാൺപൂരിൽ നിന്ന് ബിരുദാനന്തരബിരുദവും കരസ്ഥമാക്കിയ അദ്ദേഹം പ്രിൻസ്റ്റൺ സർവകലാശാലയിൽ ഡോക്റ്ററേറ്റ് ബിരുദത്തിനായി ചേർന്നു. അവിടെ പോൾ വോൺ റോഗ് ഷ്ലേയറിന്റെയും ജോൺ പോപിളിന്റെയും (1998 നോബൽ സമ്മാനിതൻ) കീഴിൽ 1978 ൽ ഡോക്റ്ററേറ്റ് ബിരുദം പൂർത്തിയാക്കി. അതിനു ശേഷം അദ്ദേഹം രണ്ടു വർഷം റൊവാൾഡ് ഹോഫ്മാന്റെ (1981 നോബൽ സമ്മാനിതൻ)കീഴിൽ കോർണൽ സർവകലാശാലയിൽ നിന്ന് പോസ്റ്റ് ഡോക്റ്ററേറ്റ് പഠനം പൂർത്തിയാക്കി. 

## ഔദ്യോഗിക ജീവിതം
1990ൽ ഹൈദരാബാദ് സർവകലാശാലയിലെ സ്കൂൾ ഓഫ് കെമിസ്ട്രിയിൽ അദ്ദേഹം അധ്യാപകനായി ചേർന്നു. പിന്നീട് 2002 ൽ അദ്ദേഹം കലാശാലാ അധികാരിയായി. 2005ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിന്റെ ക്ഷണം സ്വീകരിച്ച് അദ്ദേഹം ഇനോർഗാനിക് ആന്റ് ഫിസിക്കൽ കെമിസ്ട്രി വിഭാഗത്തിൽ ചേർന്നു. 2008 - 2013 കാലയളവിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡ്യൂക്കേഷൻ ആന്റ് റിസർച്ചിലെ (IISER) ഡയറക്ടറായി സേവനമനുഷ്ഠിച്ചശേഷം തിരികെ വന്നു. 

## ഗവേഷണം
ജെമ്മിസ് തന്മാത്രകളടെ ഘടനകളേയും പ്രവർത്തനക്ഷമതയേയും സൈദ്ധാന്തിക രസതന്ത്രമുപയോഗിച്ച് പഠിക്കുന്നു. ട്രാൻസിഷൻ മെറ്റാലിക് ഓർഗാനോ മെറ്റാലിക്സ് , ഹൈഡ്രജൻ ബന്ധനങ്ങൾ , അരോമാറ്റിക് സംയുക്തങ്ങളുടെ ത്രിമാന ഇലക്ട്രോണിക് ഘടന , ബൊറെയ്ൻ , കാർബൊറെയ്ൻ , സിൽബൊറെയ്ൻ, പോളികണ്ടൻസേഷൻ ഇലക്ട്രോൺ എണ്ണൽ നിയമം , ബോറോൺ ബഹുരൂപതകളുടെ ഘടന തുടങ്ങിയവയാണ് അദ്ദേഹത്തന്റെ പ്രധാന ഗവേഷണ മേഖലകൾ. ജെമ്മിസ് MNO നിയമം ലോകത്തിലെ പല സർവകലാശാല ധാതുരസായനവിദ്യാ പാഠപുസ്തകങ്ങളിൽ ഇടം പിടിച്ചു. അദ്ദേഹത്തിന്റെ പല സൈദ്ധാന്തിക പ്രവചനങ്ങളും പരീക്ഷണങ്ങളിലൂടെ തെളിയിക്കപ്പെട്ടു. അദ്ദേഹം ഏകദേശം ഇരുപത് പി എച്ച് ഡി വിദ്യാർത്ഥികളുടേയും നിരവധി പോസ്റ്റ് ഡോക് വിദ്യാർത്ഥികളുടേയും മാർഗഗർശിയായി വർത്തിച്ചു. എതാണ്ട് ഇരുനൂറ് ഗവേഷണലേഖനങ്ങൾ അദ്ദേഹത്തിന്റേതായിട്ട് പ്രസിദ്ധീകരിക്കപ്പെട്ടിട്ടുണ്ട്.

## അവലംബം

വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:രസതന്ത്രജ്ഞർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1951-ൽ ജനിച്ചവർ
വർഗ്ഗം:ഒക്ടോബർ 31-ന് ജനിച്ചവർ
വർഗ്ഗം:കേരളീയരായ ശാസ്ത്രജ്ഞർ
വർഗ്ഗം:സെന്റ് തോമസ് കോളേജ്, തൃശൂരിലെ പൂർവ്വ വിദ്യാർത്ഥികൾ‎
ഇടയക്കുന്നം

എറണാകുളം ചേരാനല്ലൂർ പഞ്ചായത്തിലെ ഒരു ഗ്രാമമാണ് **ഇടയക്കുന്നം**. ആസ്റ്റർ മെഡിസിറ്റി എന്ന ആതുരാലയ സമുച്ചയം ഇവിടെ സ്ഥിതിചെയ്യുന്നു. 
## അവലംബം
എം.കെ. ദിവാകരൻ

സി.പി.ഐ നേതാവും മൂന്നാം കേരള നിയമസഭയിലെ അംഗവുമായിരുന്നു **എം.കെ ദിവാകരൻ**(21 ജൂൺ 1927 - 23 നവംബർ 2014).   
## ജീവിതരേഖ
എം. കൃഷ്ണന്റെയും കൊച്ചുപെണ്ണമ്മയുടെയും മകനാണ്. ശാസ്ത്രി, ഹിന്ദി വിദ്വാൻ പരീക്ഷകൾ പാസായി, 1948-ൽ പത്തനംതിട്ടയിൽ മാനേജ്‌മെന്റ്‌ സ്‌കൂളിൽ അധ്യാപകനായി. അദ്ധ്യാപക ജോലി രാജിവച്ച് രാഷ്ട്രീയത്തിലിറങ്ങി. 1967 ലെ തെരഞ്ഞെടുപ്പിൽ റാന്നിയിൽ നിന്നും എം.എൽ.എയായി  ആറു മാസക്കാലം ജയിൽവാസം അനുഭവിച്ചു.1969ലായിരുന്നു വിവാഹം .ഭാര്യയുടെ പേര്‌ സൗദാമിനി.1971 ൽ തെരഞ്ഞെടുപ്പിൽ പരാജയപ്പെട്ടതോടെ സജീവ രാഷ്ട്രീയത്തിൽ നിന്നും പിൻ വാങ്ങി..1990ൽ പത്തനംതിട്ടയിൽ ധനകാര്യ സ്ഥാപനം ആരംഭിച്ചതാണ്‌ ദിവാകരന്റെ ജീവിതത്തിൽ കരിനിഴൽ വീഴ്ത്തിയത്.പണം വാങ്ങിയവർ പലരും തിരിച്ചടച്ചില്ല.40 ലക്ഷം രൂപ വായ്പയെടുക്കാൻ ഒരാൾക്ക് ജാമ്യം നിന്നത് കൂടുതൽ വിനയായി.വായ്പ്യെടുത്തയാൾ തിരിച്ചടക്കഞ്ഞതോടെ ദിവാകരന്റെ 40 സെന്റും വീടും ബാങ്ക് ജപ്തി ചെയ്തു.എം എൽ എ പെൻഷനും അധ്യാപികയായിരുന്ന ഭാര്യയുടെ പെൻഷനും മാത്രം വരുമാനമുണ്ടായിരുന്ന ഇരുവരും വാടക വീട്ടിലായി പിന്നീട് താമസം.മക്കളിലാത്ത ദിവാകനും ഭാര്യയും നാലു വർഷ്ത്തോളം വിവിധ് സ്ഥലങ്ങളിൽ താമസിച്ച് അവസാനം 2011 ഓഗസ്റ്റ് 6ന്‌ ഗാന്ധിഭവനിലെത്തിയത്.ഒരു മാസം പിന്നിട്ടപ്പോൾ ഭാര്യ മരിച്ചു.രോഗബാധിതനായ ദിവാകരൻ ഒടുവിൽ ഓർമ്മശക്തി നഷ്ടമായി.അവിടെ വച്ചു തന്റെ 87ആം വയസ്സിൽ 2014 നവംബർ 23 നു മരണപ്പെട്ടു.

## അവലംബം


വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:1927-ൽ ജനിച്ചവർ
വർഗ്ഗം:ജൂൺ 21-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 23-ന് മരിച്ചവർ
മെൽവിൽ ഡി മെല്ലൊ

ആകാശവാണിയുടെ ശ്രദ്ധേയനായ ഒരു വാർത്താപ്രക്ഷേപകനായിരുന്നു **മെൽവിൽ ഡി മെല്ലൊ** (1913 - 1989). സ്വതന്ത്രഭാരതത്തിലെ പല സുപ്രധാനസംഭവങ്ങളെപ്പറ്റി അദ്ദേഹം നൽകിയ റിപ്പോർട്ടുകളും റേഡിയോയിലൂടെയുള്ള തത്സമയവിവരണങ്ങളും അദ്ദേഹത്തെ പ്രശസ്തനാക്കി. വാർത്താവിനിമയ രംഗത്തേക്കുള്ള സമഗ്രസംഭാവനകൾ പരിഗണിച്ചുകൊണ്ട്‌ 1963-ൽ ഭാരത സർക്കാർ പദ്മശ്രീ നൽകി അദ്ദേഹത്തെ ആദരിച്ചു.

## ജീവിത രേഖ
മസ്സൂരിയിലെ സെന്റ്‌ ജോർജസ് കോളേജിൽ വിദ്യാഭ്യാസം പൂർത്തിയാക്കി. ആകാശവാണിയിൽ ചേരുന്നതിനു മുമ്പ് കരസേനയിൽ 5/2 പഞ്ചാബ്‌ റെജിമെന്റിൽ ലെഫ്റ്റനന്റായി സേവനം അനുഷ്ഠിച്ചു. കൊരാലി എമ്മ ഡി മെല്ലോ ഭാര്യയാണ്. 
### ഔദ്യോകിക ജീവിതം
1950 - 1971 കാലഘട്ടത്തിൽ 'സ്റ്റാഫ് ആർട്ടിസ്റ്റ്' വിഭാഗത്തിൽപ്പെട്ട ആകാശവാണി ജീവനക്കാരനായിരുന്നു. ഉദ്യോഗത്തിൽ നിന്ന് വിരമിച്ച ശേഷം ആകാശവാണിയിലെ ഇമെററ്റസ് നിർമാതാവായി (emeritus producer) 5 വർഷം തുടർന്നു. സ്വാതന്ത്ര്യാനന്തര ഭാരതത്തിലെ പല നിർണായക സംഭവങ്ങളെ പറ്റി തന്റെ ഗംഭീര പുരുഷസ്വരത്തിലുള്ള വിവരണം റേഡിയോയിലൂടെ ശ്രോതാക്കളിൽ എത്തിച്ചു ശ്രദ്ധേയനായി. 1948-ഇൽ ബിർളാ ഹൌസിൽ നിന്ന് രാജ്‌ഘട്ട് വരെയുള്ള ഗാന്ധിജിയുടെ വിലാപയാത്രയ്ക്ക് ഒരു രാജ്യത്തിന്റെ മുഴുവൻ ദുഖവും ആദരാഞ്ജലികളും പ്രതിഫലിച്ചുകൊണ്ട്‌ മെല്ലോ നൽകിയ 7 മണിക്കൂർ നീണ്ട തത്സമയവിവരണം ഇന്ത്യയിലെ റേഡിയോ പ്രക്ഷേപണ ചരിത്രത്തിലെ ഒരു ശ്രദ്ധേയ മുഹൂർത്തമായി വിലയിരുത്തപ്പെടുന്നു. 1952-ഇൽ എലിസബത്ത്‌ രാജ്ഞിയുടെ കിരീടധാരണത്തിന്റെ തത്സമയവിവരണം നൽകാൻ ബ്രിട്ടീഷ് സർക്കാർ മേല്ലോയെ തിരഞ്ഞെടുക്കുകയുണ്ടായി. 
റിപ്പബ്ലിക്ക്‌ ദിന പരേഡുകളെ പറ്റിയും ഇന്ത്യ - പാകിസ്താൻ ഹോക്കി മത്സരങ്ങളെ പറ്റിയുമുള്ള അദ്ദേഹത്തിന്റെ വർണനകൾ ഇന്നും സ്മരിക്കപെടുന്നു. ബംഗ്ലാദേശ് യുദ്ധത്തെ പറ്റിയും ബംഗ്ലാദേശിന്റെ വിമോചനത്തെ പറ്റിയും മെല്ലോ നൽകിയ വാർത്താവിതരണ പരമ്പര ശ്രോതാക്കൾ ആകാംഷയോടെ ഉറ്റുനോക്കിയിരുന്നു. 
### കൃതികൾ
1964-ലെ ടോക്യോ ഒളിമ്പിക്സിനോടനുബന്ധിച്ചു രചിച്ച *ഒളിമ്പിക്സിന്റെ കഥ* ഉൾപടെ നിരവധി കായിക സംബന്ധമായ പുസ്തകങ്ങൾ രചിച്ചു. റിമെംബേർഡ് ഗ്ലോറി (Remembered Glory), റീച്ചിങ്ങ് ഫോർ എക്സലെൻസ് (Reaching for Excellence), നാടൻ കളികളും ഭാരതത്തിലെ ആയോധന കലകളും എന്നിവയാണ് മറ്റു കൃതികൾ. 
## പുരസ്കാരങ്ങൾ
തന്റെ ഔദ്യോഗിക ജീവിതത്തിൽ ഉടനീളം ഡി മേല്ലോയെ തേടി അനേകം പുരസ്കാരങ്ങൾ എത്തി. 1948-ലെ കോമൺവെൽത്ത് സ്കോളർഷിപ്, 1963-ലെ പത്മ ശ്രീ, മികച്ച റേഡിയോ ഡോക്യുമെന്ററിക്കുള്ള ചെക്കോസ്ലോവാക്ക്, പ്രൈസ് ഇറ്റാലിയ പുരസ്കാരങ്ങൾ, ഏഷ്യാഡ് ജ്യോതി പുരസ്കാരം എന്നിവയെല്ലാം ഡി മേല്ലോയ്ക്ക് ലഭിച്ചു.

വർഗ്ഗം:1913-ൽ ജനിച്ചവർ
വർഗ്ഗം:1989-ൽ മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
ഫോർത്തുനാത്തൂസ് താൻഹൊയ്‌സറെ

*ബ്രദേഴ്സ് ഓഫ് സെൻറ് ജോൺ ഓഫ് ഗോഡ് സഭ*യുടെ ഭാരതത്തിലെ ആരംഭകനും *സിസ്റ്റേഴ്സ് ഓഫ് ചാരിറ്റി ഓഫ് സെന്റ് ജോൺ ഓഫ് ഗോഡ് സന്യാസിനി* സമൂഹത്തിൻെറ സ്ഥാപകനുമായിരുന്നു **ബ്രദർ ഫോർത്തൂനാത്തൂസ് താൻ ഹൊയ്‌സറെ**. (1918 ഫെബ്രുവരി 27 - 2005 നവംബർ 21) കത്തോലിക്കാ സഭയിലെ വിശുദ്ധപദവി പ്രഖ്യാപന ഭാഗമായി ഇദ്ദേഹത്തെ 2014 നവംബർ 22-ന് ഫ്രാൻസിസ് മാർപ്പാപ്പ ദൈവദാസനായി പ്രഖ്യാപിച്ചു.

1918 ഫെബ്രുവരി 27 ന് ജർമനിയിലെ ബർലിനിൽ ജനിച്ചു. 1969-ൽ കേരളത്തിലെത്തിയ ബ്രദർ 1972-ൽ ഇടുക്കി ജില്ലയിലെ കട്ടപ്പനയിലെത്തെി. മാതാപിതാക്കളായ എവാർഡ് താൻഹോയ്സറിൻെറയും മറിയയുടെയും പാത പിന്തുടർന്നും രോഗികളോടും അനാഥരോടുമുള്ള താൽപര്യവും മൂലം പ്രതീക്ഷഭവൻ ആരംഭിച്ചു. 1977-ൽ രോഗീ ശുശ്രൂഷയ്ക്കായും വിശിഷ്യാ സ്ത്രീകളുടെ പരിചരണത്തിനായും സിസ്റ്റേഴ്സ് ഓഫ് ചാരിറ്റി ഓഫ് സെൻറ് ജോൺ ഓഫ് ഗോഡ് എന്ന സന്യാസ സമൂഹം രൂപവത്കരിച്ചു.

അനാഥരെ ഏറ്റെടുത്ത് ചികിത്സ, വിദ്യാഭ്യാസസഹായങ്ങൾ നൽകുകയും 5000-ലധികം കുടുംബങ്ങൾക്ക് വീടുനൽകുകയും ചെയ്തു. 2005 നവംബർ 21-ന് അന്തരിച്ചു.

## സെന്റ് ജോൺസ് ഹോസ്പിറ്റലിന്റെ ആരംഭം
ഉപ്പുതറയിലെ ഹെൽത്ത്‌ സെന്റർ മാത്രമുണ്ടായിരുന്ന കാലത്ത് കട്ടപ്പനയിൽ വസൂരിയും മലമ്പനിയും പിടിപെട്ടു നിരവധിപേർ മരണപ്പെടുന്ന സാഹചര്യത്തിലാണ് ഇപ്പോൾ സെന്റ്‌ മാർത്താസ്‌ മഠം സ്‌ഥിതി ചെയ്യുന്ന സ്‌ഥലത്തായി ബ്രദർ 1968 ഡിസംബർ 8-ന് ഡിസ്പെൻസറി ആരംഭിച്ചത്. പിന്നീട് കൂടുതൽ സൗകര്യങ്ങൾക്കായി മറ്റൊരു കെട്ടിടം നിർമിച്ച്‌ അവിടേയ്‌ക്ക്‌ പ്രവർത്തനം മാറ്റി. ഇതിനുശേഷം ഇപ്പോൾ ആശുപത്രി സ്‌ഥിതി ചെയ്യുന്ന സ്‌ഥലത്തു പുതിയ കെട്ടിടത്തിലേക്ക് പ്രവർത്തനം മാറ്റി.

## അവലംബം

## പുറത്തേക്കുള്ള കണ്ണികൾ

വർഗ്ഗം:റോമൻ കത്തോലിക്കാ സഭയിലെ ദൈവദാസർ
വർഗ്ഗം:ഫെബ്രുവരി 27-ന് ജനിച്ചവർ
വർഗ്ഗം:1918-ൽ ജനിച്ചവർ
വർഗ്ഗം:നവംബർ 21-ന് മരിച്ചവർ
വർഗ്ഗം:2005-ൽ മരിച്ചവർ
ജാതൈക്യസംഘം

കേരളത്തിൽ യാക്കോബായ കത്തോലിക്കാ വിഭാഗങ്ങളായി വിഭജിക്കപ്പെട്ടിരുന്ന സുറിയാനി ക്രിസ്ത്യാനികളുടെ ഒരുമയ്ക്കും ഉന്നമനത്തിനുമായി നിധീരിക്കൽ മാണീ കത്തനാരുടെയും (പഴയ കൂർ വിഭാഗം) ദീവന്നാസ്യോസ് രണ്ടാമന്റെയും(പുത്തൻ കൂർ വിഭാഗം) നേത്ര്ത്വത്തിൽ പത്തൊമ്പതാം തുടങ്ങിയ സംഘടനയാണ് നസ്രാണി ജാതൈക്യ സംഘം. 

ജാത്യൈക്യ സംഘത്തിന്റെ നിയമാവലിയും മറ്റു  വിശദാംശങ്ങളും കേരള സഭാതാരം ശ്രീ. ജോൺ കച്ചിറമറ്റം തന്റെ "നിധീരിക്കലച്ചനും ജാത്യൈക്യ സംഘവും" എന്ന ഗ്രന്ഥത്തിൽ നൽകിയിട്ടുണ്ട്.

വർഗ്ഗം:കേരളത്തിലെ ക്രൈസ്തവ സഭാചരിത്രം
https://archive.org/download/nazrani-jathaikya-sangam/nazrani-jathaikya-sangam.pdf

https://archive.org/stream/nazrani-jathaikya-sangam/nazrani-jathaikya-sangam_djvu.txt
സഹയാത്രിക

സ്വവർഗപ്രണയിനിയോ (Lesbian) ഉഭയവർഗപ്രണയിയോ (Bisexual) ആയ സ്ത്രീകളുടെയും ഭിന്നലിംഗർ (Transgender) ആയ വ്യക്തികളുടെയും കൌൺസലിംഗ്, കൂട്ടായ്മ, അതിജീവനസഹായം എന്നിവയാണ് സഹയാത്രിക എന്ന സംഘടനയുടെ പ്രധാന പ്രവർത്തനം. ഇപ്പോൾ കേരളത്തിൽ ജീവിക്കുന്ന കനേഡിയൻ പ്രവാസി-മലയാളിയായ ദീപ വാസുദേവൻ ആണ് സഹയാത്രിക തുടങ്ങിയതും ഇപ്പോൾ അതിൻറെ തലപ്പത്ത് പ്രവർത്തിക്കുന്നതും. ഇത് കൂടാതെ ലൈംഗിക ന്യൂനപക്ഷങ്ങളെക്കുറിച്ച്  പൊതുജനങ്ങളെ  ബോധവൽക്കരിക്കുന്ന പ്രവർത്തനങ്ങളിലും സഹയാത്രിക പങ്കാളിയാണ്. 

കേരളത്തിൽ ഒരു കാലത്ത് വർദ്ധിച്ചിരുന്ന സ്വവർഗപ്രണയിനികളായ സ്ത്രീകളുടെ ആത്മഹത്യകളുടെ പശ്ചാത്തലത്തിലാണ് സഹയാത്രിക എന്ന സംഘടനയുടെ ജനനം. പല നാളുകളിലായി കേരളത്തിലെ പത്രങ്ങളിൽ റിപ്പോർട്ടു ചെയ്യപ്പെട്ട സ്വവർഗപ്രണയിനി-ഇരട്ട-ആത്മഹത്യ(lesbian double suicide)കളുടെ പട്ടിക യുനൈറ്റഡ് നേഷൻസിന്റെ മനുഷ്യാവകാശ കമ്മീഷണറുടെ ഈ റിപ്പോർട്ടിൽ കാണാം. സഹയാത്രികയെക്കുറിച്ചുള്ള ചർച്ചകൾ 2001-ൽ ആരംഭിച്ചു. 2002ൽ മാനസികാരോഗ്യ സംഘടനയായ **FIRM** മുമായി സഹകരിച്ച് സഹയാത്രികയുടെ ആദ്യ പ്രോജക്റ്റ് ആരംഭിക്കുകയും ചെയ്തു. 2008ൽ സഹയാത്രിക ഒരു സ്വതന്ത്ര രജിസ്റ്റേർഡ് സംഘടനയായി മാറി. സഹയാത്രികയുടെ വെബ്‌സൈറ്റ് ഇവിടെ കാണാം.

## അവലംബം


വർഗ്ഗം:സാമൂഹികസംഘടനകൾ‎
മച്ചിപ്ലാവ്

ഇടുക്കിയിലെ അടിമാലിയിൽ സ്ഥിതിചെയ്യുന്ന ഒരു സ്ഥലമാണ് **മച്ചിപ്ലാവ്.**

## അവലംബങ്ങൾ
മീനാക്ഷിസുതനാഗരാജൻ

രക്ഷമാം ശരണാഗതം എന്ന പ്രശസ്ത കീർത്തനത്തിന്റെ രചയിതാവാണ് **മീനാക്ഷിസുതനാഗരാജൻ** എന്നറിയപ്പെട്ടിരുന്ന **ടി.ഇ. നാഗരാജൻ** (1922-1974). പാലക്കാട്ടെ നൂറണിയിൽ തൊണ്ടിക്കുളം ഗ്രാമത്തിലെ പണ്ഡിതനായ ടി.എൻ ഈശ്വരയ്യരുടെ മകനായിരുന്നു.ബാംഗ്ലൂരിലെ സ്റ്റേറ്റ് ബാങ്ക് ഓഫ് മൈസൂറിന്റെ ഹെഡ് ഓഫീസിലായിരുന്നു ജോലി.

## കീർത്തനത്തിന്റെ കീർത്തി
ചെമ്പൈസംഗീതോത്സവത്തിലും മറ്റ് കച്ചേരികളിലും ചെമ്പൈവൈദ്യനാഥ ഭാഗവതരുടെ ശിഷ്യരടക്കമുള്ള സംഗീതജ്ഞർ തങ്ങളുടെ ഗുരുനാഥന് ഇഷ്ടപ്പെട്ട അഞ്ചു കീർത്തനങ്ങൾ ആലപിക്കാറുണ്ട്.മുത്തുസ്വാമി ദീക്ഷിതരുടെ 'വാതാപി ഗണപതിം',സ്വാതിതിരുനാളിന്റെ 'മാമവസദാജനനി',ഇരയിമ്മൻ തമ്പിയുടെ 'കരുണചെയ് വാനെന്തു താമസം',ലളിതാ ദാസന്റെ 'പാവനഗുരു', മീനാക്ഷിസുതനാഗരാജന്റെ 'രക്ഷമാംശരണാഗതം' എന്നിവയാണ് ആ കീർത്തനങ്ങൾ.

## രാഗവിശേഷം
നാട്ടരാഗത്തിൽ ആദിതാളത്തിലുള്ള കീർത്തനമാണിത്.രോഗബാധിതനായി ശബ്ദം നിലച്ച ചെമ്പൈഭാഗവതർ ശബ്ദം തിരിച്ചുകിട്ടിയ ശേഷം ഭഗവാനെ സ്തുതിച്ച് ആലപിച്ച ആദ്യ ഗാനം 'രക്ഷമാം ശരണാഗത' മായിരുന്നു.

## ഇതരകൃതികൾ
രക്ഷമാം ശരണാഗതം എന്നതിനു പുറമേ ശ്രീലളിതാംബ(ആർ.വി),സുന്ദരേശ്വര (ശങ്കരാഭരണം),ശങ്കരാചാര്യ(കല്യാണി),രാഗമാലികയിൽ മോഹന കല്യാണ എന്നിവ തുടങ്ങി സംസ്കൃതത്തിലും കന്നഡയിലുമായി 200ലധികം കൃതികൾ
## അവലംബം

വർഗ്ഗം:ഗാനരചയിതാക്കൾ
വർഗ്ഗം:1922-ൽ ജനിച്ചവർ
വർഗ്ഗം:1974-ൽ മരിച്ചവർ
വർഗ്ഗം:കർണ്ണാടകസംഗീതജ്ഞർ
മുരളി ദേവ്റ

മുതിർന്ന കോൺഗ്രസ് നേതാവും മുൻ കേന്ദ്രമന്ത്രിയും രാജ്യസഭാംഗവുമായിരുന്നു **മുരളി ദേവ്റ** (1937 - 24 നവംബർ 2014). 	2006ൽ ഒന്നാം യു.പി.എ സർക്കാരിലും രണ്ടാം യു.പി.എ സർക്കാരിലും മുരളി ദേവ് റ മന്ത്രിയായിരുന്നു. പെട്രോളിയം, പ്രകൃതിവാതകം, കമ്പനികാര്യം, വാർത്താവിനിമയം, ഐ.ടി തുടങ്ങിയ മന്ത്രാലങ്ങളുടെ ചുമതല വഹിച്ചു. 
## ജീവിതരേഖ
1968ൽ മുംബൈ മുൻസിപ്പൽ കോർപ്പറേഷൻ കൗൺസിലറായി. വ്യാവസായിക സാമൂഹ്യ പ്രവർത്തന രംഗത്ത് നിന്നാണ്​ മുരളി ദേവ്​റ സജീവ രാഷ്ട്രീയത്തിലേക്ക്‌ എത്തുന്നത്​. 1977ൽ ശിവസേനയുടെ പിന്തുണയോടെ മുംബൈ മേയറായി. 1980 ലെ ലോകസഭാ തെരഞ്ഞെടുപ്പിൽ കോൺഗ്രസ്​ സ്ഥാനാർത്ഥിയായി തെക്കൻ മുംബൈ നിയോജക മണ്ഡലത്തിൽ  മ‍ത്സരിച്ചെങ്കിലും പരാജയപ്പെട്ടു. 1985ൽ മുംബൈ സൗത്തിൽ നിന്ന് ആദ്യമായി ലോക്സഭയിലെത്തി. പിന്നീട് നാലു തവണ ഇവിടെ നിന്നും പാർലമെൻറ് അംഗമായി. 2004ൽ രാജ്യസഭാംഗമായി. 2006 മുതൽ 2011 ജനുവരി വരെ യുപിഎ സർക്കാരിന്റെ കേന്ദ്ര പെട്രോളിയം മന്ത്രിയായിരുന്നു. പിന്നീട്​ കോർപ്പറേറ്റ്​ കാര്യ മന്ത്രിയായി. 1984 മുതൽ 2006 വരെ  മുംബൈ പ്രാദേശിക കോൺഗ്രസിന്റെ പ്രസിഡൻറായിരുന്നു ദേവ്​റ. 

2014 നവംബർ 24ന് തന്റെ 77ആം വയസ്സിൽ മുരളി ദേവ്റ അന്തരിച്ചു. മരണസമയത്ത് അദ്ദേഹം രാജ്യസഭാംഗമായിരുന്നു. 

മകൻ മിലൻ ദേവ്​റ രണ്ടാം യുപിഎ സർക്കാരിൽ മന്ത്രിയായിരുന്നു.

## പുകവലിക്കെതിരെയുള്ള നിയമ പോരാട്ടം
പൊതു ഇടങ്ങളിലെ പുകവലിക്കെതിരെ ദേവ്​റ സുപ്രീം കോടതിയിൽ നടത്തിയ നിയമ പോരാട്ടമാണ് ഇന്ത്യയിൽ പൊതു സ്ഥലങ്ങളിൽ പുകവലി നിരോധിക്കാനിടയാക്കിയത്. 
## ഖനന വിവാദവും രാജിയും
പെട്രോളിയം മന്ത്രിയായിരുന്ന  സമയത്ത് ഖനന കരാറുകളിൽ ഗുരുതരമായ പാളിച്ചകൾ സംഭവിച്ചെന്ന സി.എ.ജി. റിപ്പോർട്ടിനെ തുടർന്ന് 2011  ജൂലൈ അഞ്ചിന്​ ദേവ്​റ രാജിവെച്ചു. കൃഷ്​ണ - ഗോദാവരി തടത്തിൽ സ്വകാര്യ കമ്പനികൾക്ക്‌ അനധികൃതമായി എണ്ണ പര്യവേഷണത്തിന്​ അനുമതി നൽകിയെന്നായിരുന്നു സി.എ.ജി. റിപ്പോർട്ടിലെ പ്രധാന പരാമർശം.

## അവലംബം

## പുറം കണ്ണികൾ
*വെബ്സൈറ്റ്

വർഗ്ഗം:1937-ൽ ജനിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:മുൻ കേന്ദ്രമന്ത്രിമാർ
വർഗ്ഗം:രാജ്യസഭാംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:2014-ൽ മരിച്ചവർ
വർഗ്ഗം:നവംബർ 24-ന് മരിച്ചവർ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
സ്വവർഗപ്രണയം വിഷയമാകുന്ന മലയാള കൃതികളുടെ പട്ടിക

മലയാളത്തിലെ സ്വവർഗപ്രണയം കേന്ദ്രപ്രമേയമായോ അല്ലെങ്കിൽ ഉപപ്രമേയമായോ വരുന്ന കൃതികളുടെ പട്ടിക താഴെ കൊടുത്തിരിക്കുന്നു. 

17 ലാസ്യം നോവൽ  2019 കെ.ദിലീപ് കുമാർ   സ്വവർഗ പ്രണയത്തിന്റെ ലാസ്യഭംഗിയിലൂടെ സഞ്ചരിക്കുന്ന കഥ . പാപ്പാത്തി പുസ്തകങ്ങൾ.

18 ദേവകിയുടെ സൂര്യനും ചന്ദ്രനും 

നോവൽ 2021

കെ. ദിലീപ് കുമാർ
അഫ്ഗാൻ യുദ്ധം (2001- നിലവിൽ)

അമേരിക്കയും നാറ്റോ സൈനിക സഖ്യവും 2001 ഒക്ടോബർ 7 മുതൽ താലിബാനെതിരെ തുടങ്ങിയ യുദ്ധമാണ് **അഫ്ഗാൻ യുദ്ധം (2001-നിലവിൽ).** യുദ്ധാനന്തരം അഫ്ഗാനിസ്താനിലെ താലിബാൻ നേതൃത്വത്തിലുള്ള ഇസ്ലാമിക് എമിറേറ്റ് ഓഫ് അഫ്ഗാനിസ്താൻ സർക്കാർ പരാജയപ്പെട്ടു.

## അവലംബം
ഐക്യരാഷ്ട്ര സഭയുടെ ഫ്രീ ആൻഡ്‌ ഈക്ക്വൽ ക്യാമ്പയിൻ

ഗേ, ലെസ്ബിയൻ, ബൈസെക്ഷ്വൽ, ട്രാൻസ്ജെൻഡർ വ്യക്തികളുടെ അവകാശങ്ങളെക്കുറിച്ചുള്ള ഐക്യരാഷ്ട്രസഭയുടെ ഒരു അന്തർദ്ദേശീയ ബോധവൽക്കരണ പ്രചാരണപരിപാടിയാണ് 'ഫ്രീ ആൻഡ്‌ ഈക്ക്വൽ' . സ്വവർഗ്ഗ ഭീതി മൂലവും, നിയമസംരക്ഷണമില്ലായ്മ മൂലവും വിദ്യാഭ്യാസ-തൊഴിൽ-ആരോഗ്യ-തൊഴിൽ   മേഖലകളിൽ ലോകത്തിൻറെ വിവിധഭാഗങ്ങളിൽ ലൈംഗികന്യൂനപക്ഷങ്ങൾ  അനുഭവിക്കുന്ന പ്രശ്നങ്ങൾ മുഖ്യധാരയിൽ എത്തിക്കുവാനും, അവരേയും തുല്യരായി കാണാനും അവരുടെ അവകാശങ്ങളെപ്പറ്റി കൂടുതൽ ചർച്ചകൾ നടത്താനും മറ്റുമുള്ള ഈ സംഘടിത യജ്ഞം അന്തർദ്ദേശീയ മനുഷ്യാവകാശ പ്രഖ്യാപാനത്തിന്റെ തുടർച്ചയായി രൂപംകൊണ്ടതാണ്. അനേകം രാജ്യങ്ങളിൽ സ്വവർഗലൈംഗികത നിയമവിരുദ്ധമോ  വധശിക്ഷ വരെ ലഭിക്കാവുന്ന ഒരു ക്രിമിനൽകുറ്റമോ ആണെന്നുള്ള സാഹചര്യത്തിൽ 1990ുകളുടെ തുടക്കത്തിൽ ഐഖ്യരാഷ്ട്രസഭയുടെ മനുഷ്യാവകാശവിഭാഗം ഈ വിഷയത്തെ ഏറ്റെടുക്കുകയും വിവിധരാഷ്ട്രതലവന്മാരുമായും മനുഷ്യാവകാശ സംഘടനകയുമായുള്ള ഉടമ്പടികൾ സൃഷ്ട്ടിക്കുകയും ചെയ്തു. 2010 ഡിസംബറിൽ ന്യൂയോർക്കിൽ വെച്ച് ലോകരാഷ്ട്രങ്ങളെ അഭിസംബോധന ചെയ്തു സംസാരിക്കവെ ഐഖ്യരാഷ്ട്രസഭസെക്രട്ടറി ജനറൽ ബാൻ കി മൂൺ ലൈംഗികന്യൂനപക്ഷങ്ങൾക്ക്‌ വിവിധ രാജ്യങ്ങളിലുള്ള  നിയമപരമായ വിലക്ക് ഒഴിവാക്കാൻ ആവശ്യപ്പെടുകയുണ്ടായത് അന്തർദ്ദേശീയ  മാധ്യമശ്രദ്ധ നേടുകയും തുടർന്ന് വിവിധ  പാശ്ചാത്യ രാജ്യങ്ങൾ സ്വവർഗ്ഗവിവാഹം തുടങ്ങിയവ അംഗീകരിക്കുന്നതിനുള്ള നിയമന പടികൾ സ്വീകരിക്കുക്കയും ചെയ്യുകയുണ്ടായി. 
ലഘുചിത്രം|UN Free and Equal.jpg

അന്തർദ്ദേശീയ മനുഷ്യാവകാശനിയമം വാഗ്ദാനം ചെയ്യുന്ന ജീവിക്കുവാനുള്ള സ്വാതന്ത്ര്യം, വിവേചനരഹിതമായ സാമൂഹികജീവിതം, വ്യക്തിസ്വാതന്ത്ര്യവും സ്വകാര്യതയും,  സംഘം ചേരാനും സമ്മേളനങ്ങൾ നടത്താനുമുള്ള സ്വാതന്ത്ര്യം തുടങ്ങിയവ വ്യത്യസ്തങ്ങളായ ലിംഗതന്മയും ലൈംഗികചായ് വുമുള്ളവർക്കും ബാധകമാണെന്നുള്ള അടിസ്ഥാന ബോധവൽക്കരണം, ,  തുടങ്ങി അച്ചടി-ശ്രവ്യ-ദ്രശ്യ മാധ്യമങ്ങൾ , വഴിയായുള്ള നൂതന ബോധവല്ക്കരണ പരിപാടികളും മറ്റും കാര്യക്ഷമമാക്കാൻ വേണ്ടി 2013 ജൂലൈ 26-ന് യൂ.എൻ ഹൈ കമ്മിഷണർ നവി പിള്ള ആരംഭിച്ച   ഫ്രീ ആൻഡ്‌ ഈക്ക്വൽ ക്യാമ്പയിൻ ഇന്ത്യ ഉൾപ്പെടെയുള്ള വിവിധ രാജ്യങ്ങളിൽ നടത്തിവരുന്നുണ്ട്.

## അവലംബം


വർഗ്ഗം:ഐക്യരാഷ്ട്രസഭയുടെ പദ്ധതികൾ
അരുൺ കുമാർ അരവിന്ദ്

ഒരു മലയാള സിനിമ സംവിധായകനും,നിർമാതാവും എഡിറ്ററുമാണ് **അരുൺ കുമാർ അരവിന്ദ്**.

## സംവിധാനം

* *കോക്‌ടെയ്ൽ* (2010)
* *[[ഈ അടുത്ത കാലത്ത് ]]* (2012)
* *ലെഫ്റ്റ് റൈറ്റ്  ലെഫ്റ്റ്* (2013)
* *വൺ ബൈ ടു* (2014)
* *കാറ്റു* (2017)

## അവലംബങ്ങൾ
കുരിശുകുത്തി

കേരളത്തിന്റെ മധ്യഭാഗത്തായി സ്ഥിതി ചെയ്യുന്ന ഇടുക്കി ജില്ലയിലെ ഒരു സ്ഥലമാണ് **കുരിശുകുത്തി (bruzleemount)**. അടിമാലിക്കു കിഴക്കുഭാഗത്തായി സ്ഥിതി ചെയ്യുന്ന കമ്പിളകണ്ടത്തുനിന്നും 1.5.കിമി. പടിഞ്ഞാറു ഭാഗത്തായി ഈ സ്ഥലം സ്ഥിതി ചെയ്യുന്നു. ക്രത്യമായി പറഞ്ഞാൽ മുരിക്കാശ്ശേരി - കമ്പിളികണ്ടം പാത ഈ മലയുടെ അടിവാരത്തുകൂടി പോകുന്നു. ടൂറിസ്റ്റുമാപ്പിലും ഇതിനോടകെ തന്നെ ഈ സ്ഥലം സ്ഥാനം നേടിയിരിക്കുന്നു. 

ഇവിടുത്തെ പ്രധാന സവിശേഷത എന്നെന്നാൽ ഇവിടെ നൂറ്റാണ്ടുകളായി ഒരു അത്ഭുത ഉറവ സ്ഥിതി ചെയ്യുന്നു. കുടിയേറ്റക്കാരായ കർഷകർക്ക് ഇതൊരു വലിയ അത്ഭുതമായിരുന്നു. മാത്രമല്ലാ ഇവിടെ പാരച്ചൂട്ട് ഫൈയിങ്ങിനും സൗകര്യമുണ്ട്. ഇവിടുത്തെ മുനിഗുഹയും വളരെ ശ്രദ്ധേയമാണ്.
## സമീപ്രദേശങ്ങൾ
#അടിമാലി
#മുരിക്കാശ്ശേരി
#കമ്പിളികണ്ടം
#പാറത്തോട്
## ഗ്രാമപഞ്ചായത്തുകൾ
#കൊന്നത്തടി
#വാത്തുക്കുടി
#മരിയാപുരം 
#അടിമാലി
#പനംകുട്ടി
കമ്പിളികണ്ടം

**[[ഇടുക്കി ജില്ല|ഇടുക്കി]]** ജില്ലയിലെ ഇടുക്കി താലൂക്കിൽ കൊന്നത്തടി ഗ്രാമപഞ്ചായത്തിൽ ഉൾപ്പെടുന്ന മനോഹരമായ ഗ്രാമമാണ് **കമ്പിളികണ്ടം.**

ഇടുക്കി ജില്ലയിലെ ഒട്ടുമിക്ക വിനോദസഞ്ചാര കേന്ദ്രങ്ങളിലേക്കും എളുപ്പത്തിൽ പോകാനുള്ള ഒരു വഴി കൂടിയാണ് കമ്പിളികണ്ടം. *[[മൂന്നാർ]], [[ഇടുക്കി അണക്കെട്ട്|ഇടുക്കി]] ഡാം, [[കാറ്റാടിയന്ത്രം|കാറ്റാടിപ്പാറ]], [[വാഗമൺ]], [[തേക്കടി]], [[രാമക്കൽമേട്]], [[അഞ്ചുരുളി]], [[പൊന്മുടി അണക്കെട്ട്|പൊന്മുടി]], തുടങ്ങിയ വിനോദസഞ്ചാര കേന്ദ്രങ്ങളെ കമ്പിളികണ്ടം ബന്ധിപ്പിക്കുന്നു.*

‘ഇടുക്കിയുടെ ഹൃദയം’ എന്ന് വിളിക്കുന്ന ഇവിടെ നിന്ന് എറണാകുളത്തിന് പോകുവാൻ പനംകുട്ടി - പാംമ്പ്ല - നേര്യമംഗലം വഴി കോതമംഗലത്തുകൂടി എത്താൻ സാധിക്കുന്നു.
## സമീപപ്രദേശങ്ങൾ
#പാറത്തോട്
#മുക്കുടം 
#തെള്ളിത്തോട്
#പനംകുട്ടി
#ചിന്നാർ
#മുരിക്കാശ്ശേരി
#കുരിശുകുത്തി
#അടിമാലി
#പണിക്കൻകുടി
#കല്ലാർകുട്ടി
കീച്ചേരി, കണ്ണൂർ ജില്ല

കണ്ണൂർ ജില്ലയിലെ പാപ്പിനിശ്ശേരി പഞ്ചായത്തിൽ പെട്ട ഒരു ചെറിയ പ്രദേശം ആണ് **കീച്ചേരി**.
വർഗ്ഗം:പുതുമുഖലേഖനം
ജോർജ്ജ് വാഷിംഗ്ടൺ കാർവർ

**കറുത്ത ലിയനാർഡോ** എന്നറിയപ്പെട്ടിരുന്ന അമേരിക്കൻ സസ്യശാസ്ത്രജ്ഞനും അധ്യാപകനും രസതന്ത്രജ്ഞനും ആയിരുന്നു '''ജോർജ്ജ് വാഷിംഗ്ടൺ കാർവർ.

1864 ൽ അടിമത്തത്തിൽ ജനിച്ച അദ്ദേഹം , കഷ്ടപ്പാടുകൾ സഹിച്ച് വിദ്യാഭ്യാസം നേടി. പരുത്തി കൃഷി കാരണം നശിച്ച് പോയ അലബാമയിലെ മണ്ണിനെ പുനരുജ്ജീവിപ്പിക്കുവാനുള്ള പ്രവർത്തനങ്ങൾക്കൊപ്പം  കാർവർ മറ്റു പല പരീക്ഷണങ്ങളും നടത്തി. നിലക്കടല , സോയാബീൻ,മധുരക്കിഴങ്ങ് തുടങ്ങിയ വിളകളിൽ അദ്ദേഹം ഗവേഷണം നടത്തി. 24 വ്യത്യസ്തതരം നൂതന  ഉലപ്പന്നങ്ങൾ അദ്ദേഹം നിലക്കടലയിൽ നിന്നും സംശ്ലേഷണം ചെയ്തെടുത്തു. 28 തരം സസ്യങ്ങളിൽ നിന്നും 536 തരം വ്യത്യസ്ത ചായങ്ങൾ കാർവർ നിർമ്മിച്ചു. അദ്ദേഹത്തിന്റെ ഗവേഷണങ്ങൾ നിലക്കടല കർഷകരെ വളരെ അധികം സഹായിച്ചു. പൈൻ മരങ്ങളിൽ നിന്നും പുതിയ തരം കടലാസ് നിർമ്മിക്കാം എന്നും അദ്ദേഹം കണ്ടെത്തി. 

1941ൽ അദ്ദേഹത്തിന്റെ കഴിവുകളെ പ്രശംസിച്ച്കൊണ്ട് ടൈംസ് മാഗസിൻ  അദ്ദേഹത്തിനു  കറുത്ത ലിയനാർഡോ എന്ന അപരനാമം നൽകി.

## അവലംബം

* സൂചിമുഖി മാസിക , ഒക്ടോബർ ൨൦൧൪ , താൾ ൧൪-൧൬
ഐ. ഷണ്മുഖദാസ്

മലയാളത്തിലെ പ്രമുഖ ചലച്ചിത്രനിരൂപകനും എഴുത്തുകാരനുമാണ് **ഐ. ഷണ്മുഖദാസ്**.

## ജീവിതരേഖ
ഒറ്റപ്പാലത്ത് ജനനം. ഇപ്പോൾ തൃശൂരിൽ സ്ഥിരതാമസം. ഇംഗ്ളീഷ് സാഹിത്യത്തിൽ ബിരുദാനന്തര ബിരുദം നേടിയ ശേഷം ബോംബെയിൽ അധ്യാപകനായി ഔദ്യോഗിക ജീവിതം ആരംഭിച്ചു. പിന്നീട് കേരള സർക്കാർ സർവ്വീസിൽ വിവിധ കോളേജുകളിൽ ഇംഗ്ളീഷ് അധ്യാപകനായി ജോലി ചെയ്തു. തൃശൂർ സി. അച്യുതമേനോൻ ഗവൺമെന്റ് കോളേജിൽ നിന്ന് അധ്യാപകനായി വിരമിച്ചു. വിദ്യാർത്ഥിജീവിതകാലം മുതൽ തന്നെ ഫിലിം സൊസൈറ്റി അംഗമാകുകയും പിന്നീട് ഫിലിം സൊസൈറ്റി പ്രവർത്തങ്ങളുടെ ഭാഗമാകുകയും ചെയ്തു. എഴുപതുകളുടെ അവസാനം മുതൽ ചലച്ചിത്രസംബന്ധിയായ ലേഖനങ്ങൾ എഴുതുവാൻ തുടങ്ങി. ദൃശ്യകലാപഠനത്തിന് മുൻതൂക്കം നൽകിയ ദൃശ്യകല, ദർശി എന്നീ പ്രസിദ്ധീകരണങ്ങളുമായി ബന്ധപ്പെട്ട് പ്രവർത്തിച്ചിരുന്നു.

മികച്ച ചലച്ചിത്രനിരൂപകനുള്ള ദേശീയപുരസ്കാരത്തിന് 1999-ൽ അർഹനായി. സത്യജിത്‌ റായുടെ ചലച്ചിത്രങ്ങളെ കുറിച്ചുള്ള പുസ്തകം 'സഞ്ചാരിയുടെ വീടി'ന് 1996-ൽ, മികച്ച ചലച്ചിത്രഗ്രന്ഥത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു. മികച്ച ചലച്ചിത്രസംബന്ധിയായ ലേഖനത്തിനുള്ള 2013-ലെ സംസ്ഥാന ചലച്ചിത്രപുരസ്കാരം എം.ടി വാസുദേവൻ നായരുടെ 'നിർമ്മാല്യ'ത്തെ കുറിച്ചെഴുതിയ 'ദൈവനർത്തകന്റെ ക്രോധ'ത്തിന് ലഭിച്ചു.

## കൃതികൾ
* മലകളിൽ മഞ്ഞ് പെയ്യുന്നു
* സിനിമയുടെ വഴിയിൽ
* സഞ്ചാരിയുടെ വീട്
* ആരാണ് ബുദ്ധനല്ലാത്തത്
* ഗൊദാർദ്: കോളയ്ക്കും മാർക്സിനും നടുവിൽ
* പി. രാമദാസ്‌: വിദ്യാർത്ഥിയുടെ  വഴി
* സിനിമയും ചില സംവിധായകരും
* ശരീരം, നദി, നക്ഷത്രം

## പുരസ്കാരങ്ങൾ
*മികച്ച ചലച്ചിത്രനിരൂപകനുള്ള ദേശീയ അവാർഡ്, 1999
*മികച്ച ചലച്ചിത്ര ഗ്രന്ഥത്തിനുള്ള സംസ്ഥാന ചലച്ചിത്രപുരസ്കാരം (സഞ്ചാരിയുടെ വീട്), 1996
*മികച്ച ചലച്ചിത്രസംബന്ധിയായ ലേഖനത്തിനുള്ള സംസ്ഥാന പുരസ്കാരം (ദൈവനർത്തകന്റെ ക്രോധം), 2013
*സാഹിത്യ നിരൂപണ ഗ്രന്ഥത്തിനുള്ള കേരള സാഹിത്യ അക്കാദമിയുടെ വിലാസിനി പുരസ്കാരം (ശരീരം, നദി, നക്ഷത്രം), 2013  
*മികച്ച വൈജ്ഞാനിക ഗ്രന്ഥത്തിനുള്ള ജി.എൻ പിള്ള എൻഡോവ്മെന്റ്, 2008
*ചലച്ചിത്ര ഗ്രന്ഥത്തിനുള്ള കോഴിക്കോടൻ പുരസ്കാരം (സിനിമയും ചില സംവിധായകരും), 2012 
*ഫിലിം ക്രിട്ടിക്സ് അസോസിയേഷന്റെ മികച്ച ചലച്ചിത്ര ഗ്രന്ഥത്തിലുള്ള അവാർഡ് 1997, 2006
*2022-ലെ ഫിപ്രസി.-ഇന്ത്യ (FIPRESCI-India) (ഇന്റർനാഷണൽ ഫെഡറേഷൻ ഓഫ് ഫിലിം ക്രിട്ടിക്‌സ്) ഏർപ്പെടുത്തിയ സത്യജിത് റേ മെമ്മോറിയൽ അവാർഡ്.

## അവലംബം


വർഗ്ഗം:ചലച്ചിത്രനിരൂപകർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:മികച്ച ചലച്ചിത്രഗ്രന്ഥത്തിനുള്ള ദേശീയപുരസ്കാരം നേടിയവർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
കേരള ശാസ്ത്ര സാങ്കേതിക പരിസ്ഥിതി കൗൺസിൽ

കേരളത്തിലുടനീളം ബഹുമുഖമായ ശാസ്ത്ര പ്രവർത്തനങ്ങൾ ഏറ്റെടുത്തു നടത്തുന്ന ഒരു സ്വയം ഭരണ സ്ഥാപനമാണ്‌ **കേരള ശാസ്ത്ര സാങ്കേതിക പരിസ്ഥിതി കൗൺസിൽ** അഥവാ **കെ.എസ്.സി.എസ്.ടി.ഇ**. തിരുവനന്തപുരമാണ് ആസ്ഥാനം. 
## ചരിത്രം
1972ൽ ആരംഭിച്ച ശാസ്ത്ര സാങ്കേതിക കമ്മിറ്റിയാണ് 2002 മുതൽ കേരള ശാസ്ത്ര സാങ്കേതിക പരിസ്ഥിതി കൗൺസിൽ എന്ന പേരിൽ  അറിയപ്പെടാൻ തുടങ്ങിയത് .
## ഘടന
കേരള മുഖ്യമന്ത്രിയാണ് കൗൺസിൽ പ്രസിഡന്റ്. കൗൺസിലിന്റെ ഭരണ നിർവ്വഹണത്തിനായി ഒരു എക്സിക്യൂട്ടീവ് വൈസ് പ്രസിഡന്റും  മേൽ നോട്ടത്തിനായി  ഒരു എക്സിക്യൂട്ടീവ് കൗൺസിലും ഉണ്ട്. 
നിലവിൽ  കൗൺസിലിന്റെ എക്സിക്യൂട്ടീവ് വൈസ് പ്രസിഡന്റ് കേരള ശാസ്ത്ര സാങ്കേതിക വകുപ്പിന്റെ എക്സ് ഒഫിഷിയൊ പ്രിൻസിപ്പൽ  സെക്രട്ടറി ആയ വി.എൻ. രാജശേഖരൻ പിള്ളയാണ്.
## ഡിവിഷനുകൾ
കെ.എസ്.സി.എസ്.ടി.ഇ. യുടെ കീഴിൽ പ്രവർത്തിക്കുന്ന ചില പ്രധാന ഡിവിഷനുകളാണ്

*ടെക്നോളജിക്കൽ  ഡവലപ്മെന്റ്  ആന്റു പ്രൊജക്റ്റ്‌  മാനേജ്മെന്റ്  ഡിവിഷൻ (TDPMD)
*സയൻസ് ടെക്നോളജി പ്രമോഷൻ  ഡിവിഷൻ (STPD) 
*വിമൻ  സയന്റിസ്റ്റ്  ഡിവിഷൻ (WSD)
*കോസ്റ്റൽ  ആന്റ് എൻവയോൺമെന്റു  ഡിവിഷൻ (CED)
*ബേസിക് സയൻസ് ഡിവിഷൻ (BSD)
*കേരള ബയോടെക്നോളജി കമ്മിഷൻ (KBC)
*ഇൻഫർമേഷൻ  സിസ്റ്റംസ്  ഡിവിഷൻ (ISD)
*മീഡിയ ലൈസൺ മാനേജ്മെന്റ് ഡിവിഷൻ (MLM)
## വിവിധ പദ്ധതികൾ
ശാസ്ത്രം പഠിക്കാൻ തയ്യാറെടുക്കുന്ന സമർത്ഥരായ വിദ്യാർത്തികൾക്കും ,ബിരുദാനന്തര വിദ്യാഭ്യാസത്തിൽ കഴിവ് തെളിയിക്കുന്ന യുവാക്കൾക്കും ഡോക്ടറേറ്റിന്  ശ്രമിക്കുന്നവർക്കും,ഡോക്ടറേറ്റ്  കഴിഞ്ഞു പോസ്റ്റ്‌ ഡോക്ടറൽ ഗവേഷണത്തിൽ ഏർപ്പെട്ടിരിക്കുന്നവർക്കും അർഹമായ ധനസഹായം കൗൺസിൽ നല്കി വരുന്നു. വർഷങ്ങളോളം  ശാസ്ത്രം പഠിപ്പിക്കാനും ഗവേഷണത്തിൽ മുഴുകി  ജീവിക്കാനും മാത്രം സമയം കണ്ടെത്തിയ മുതിർന്ന ശാസ്ത്രജ്ഞർക്ക്  എമിറിറ്റസ്  ഫെലോഷിപ്പ്  നല്കാനും  കൗൺസിൽ ഏർപ്പാട്  ചെയ്തിട്ടുണ്ട് . 
## നൽകുന്ന പുരസ്കാരങ്ങൾ
*ലോകത്തിലെ ഏറ്റവും പ്രമുഖനായ മലയാളീ ശാസ്ത്രജ്ഞനു വർഷം  തോറും നല്കുന്ന കേരള ശാസ്ത്ര പുരസ്ക്കാരം 
*പി.ടി. ഭാസ്കര പണിക്കർ എമിറിറ്റസ് ഫെല്ലോഷിപ്പ്
*യുവ ശാസ്ത്ര അവാർഡു  സ്ക്കീം
*ഡോ .വാസുദേവ്  അവാർഡ്‌   
*ശാസ്ത്ര സാഹിത്യകാരന്മാർക്കുള്ള പുരസ്കാരങ്ങൾ
## ഗവേഷണ സ്ഥാപനങ്ങൾ
*കേരള ഫോറസറ്റ് റിസർച്ച് ഇൻസ്റ്റിറ്റ്യൂട്ട്
*മലബാർ ബൊട്ടാണിക്കൽ ഗാർഡൻ ആൻഡ്‌ ഇൻസ്റ്റിറ്റ്യൂട്ട് ഓഫ് പ്ലാന്റ് സയൻസസ്
*നാഷണൽ ട്രാൻസ്പോർട്ടേഷൻ പ്ലാനിംഗ് ആന്റ് റിസർച്ച് സെന്റർ (നാറ്റ്പാക്)
*സെന്റർ ഫോർ വാട്ടർ റിസോഴ്സസ് ഡെവലപ്പ്മെന്റ് ആന്റ് മാനേജ്മെന്റ്
*ജവഹർലാൽ നെഹ്രു ട്രോപ്പിക്കൽ ബൊട്ടാണിക്ക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട്
*കേരള സ്കൂൾ ഓഫ് മാത്തമെറ്റിക്സ്
*ശ്രീനിവാസ രാമാനുജൻ ഇൻസ്റ്റിറ്റ്യൂട്ട് ഓഫ് ബേസിക് സയൻസസ്
*കേരള സ്റ്റേറ്റ് സെന്റർ ഫോർ അസിസ്റ്റീവ് ടെക്നോളജീസ്

## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:കേരള സർക്കാർ സ്ഥാപനങ്ങൾ
സമീറാ മക്മൽബഫ്

നിരവധി അന്തർദ്ശീയ പുരസ്കാരങ്ങൾ നേടിയ ഇറാൻ ചലച്ചിത്ര നിർമ്മാതാവും തിരക്കഥാകൃത്തും സംവിധായികയുമാണ് **സമീറാ മക്മൽബഫ്** (ജനനം : 15 ഫെബ്രുവരി 1980).  ഇറാനിൽ പോകുന്നതിന് ഭരണകൂടം  വിലക്കേർപ്പെടുത്തിയതിനെത്തുടർന്ന് ലണ്ടനിലാണ് ഇപ്പോൾ താമസം. 
## ജീവിതരേഖ
പ്രസിദ്ധ ഇറാൻ സംവിധായകൻ മൊഹ്സിൻ മക്മൽബഫിന്റെയും മർസീഹ്‌ മക്മൽബഫിന്റെയും മകളായി ഇറാനിൽ ജനിച്ചു. പതിന്നാലാം വയസിൽ സാമ്പ്രദായിക പഠനം അവസാനിപ്പിച്ച സമീറ, മക്ബൽബഫ് ഫിലിം ഹൗസിൽ സിനിമ പഠനം നടത്തി.  രണ്ട് വീഡിയോ ചിത്രങ്ങൾക്കു ശേഷം 17-ാം വയസിൽ ചലച്ചിത്ര സംവിധാന രംഗത്തേക്ക് തിരിഞ്ഞു. ആപ്പിൾ ആണ് ആദ്യ സിനിമ. 2000 ൽ 22 -മത് മോസ്കോ അന്തർദേശീയ ചലച്ചിത്രോത്സവ ജൂറിയായി പ്രവർത്തിച്ചു.

## ചലച്ചിത്രങ്ങൾ

## പുരസ്കാരങ്ങൾ
* "സൂതർലാൻഡ് ട്രോഫി"“, ലണ്ടൻ ചലച്ചിത്രോത്സവം 1998, യു.കെ.
* “അന്തർദേശീയ നിരൂപക പുരസ്കാരം”, ലൊക്കാർണോ ചലച്ചിത്രോത്സവം1998, സ്വിറ്റ്സർലാന്റ്.
* “ജൂറിയുടെ പ്രത്യേക പുരസ്കാരം”, തെസലോണിക്ക ചലച്ചിത്രോത്സവം 1998, ഗ്രീസ്.
* “ജൂറിയുടെ പ്രത്യേക പുരസ്കാരം”,സാവോപോളോ ചലച്ചിത്രോത്സവം1998, ബ്രസീൽ.
* “ജൂറിയുടെ പ്രത്യേക പുരസ്കാരം”, ഇൻഡിപ്പെൻഡന്റ് ഫിലിം ഫെസ്റ്റിവൽ 1999, അർജന്റീന.
* മത്സര വിഭാഗത്തിൽ “ജൂറിയുടെ പ്രത്യേക പുരസ്കാരം” 2000 ലെ കാൻസ് ചലച്ചിത്രോത്സവം ഫ്രാൻസ്.
* “ഫെഡറികോ ഫെല്ലിനി മെഡൽ”, യുനെസ്കോ, പാരീസ്, 2000.
* “ത്രൂഫോ പ്രൈസ്”, ഗിഫോണി ചലച്ചിത്രോത്സവം in Iഇറ്റലി 2000.
* “ജൂറിയുടെ പ്രത്യേക പുരസ്കാരം”, യുനെസ്കോ, പാരീസ്, 2000.
* “ഗ്രാന്റ് ജൂറി പുരസ്കാരം”, അമേരിക്കൻ ഫിലിം ഇൻസ്റ്റിറ്റ്യൂട്ട്, അമേരിക്ക, 2000
*  മത്സര വിഭാഗത്തിൽ “ജൂറിയുടെ പ്രത്യേക പുരസ്കാരം” 2000 ലെ കാൻസ് ചലച്ചിത്രോത്സവം ഫ്രാൻസ്  France, 2003.
* എക്യുമെനികൽ ജൂറി പ്രൈസ്, കാൻസ് 2003, ഫ്രാൻസ്.
* സുവർണ്ണ മയൂരം,  മത്സര വിഭാഗം, 34 ആമത് അന്തർദേശീയ ചലച്ചിത്രോത്സവം ഇന്ത്യ, 2003

## വിവാദങ്ങൾ
സമീറ മക്മൽബഫിനെ ഇറാനിൽ കാലു കുത്തിയാൽ ബലാത്സംഗം ചെയ്യുമെന്ന് സൈന്യം മുന്നറിയിപ്പ് നൽകിയതായി പിതാവ് മക്മൽബഫ് ആരോപിച്ചിരുന്നു. ഇറാനിലെ പരാമാധികാരിയെ വിമർശിച്ചതിന്റെ പേരിലാണ് ഈ ഭീഷണി. ഇറാനിലെ ഗ്രീൻ മൂവ്മെന്റിനെ പിന്തുണച്ച് സമീറ പ്രസംഗിച്ചതാണ്  ഇറാൻ ഭരണകൂടത്തിന്റെ വിദ്വേഷത്തിന് ഇരയാക്കിയത്. ഇറാനിൽ പോകുന്നതിന് സമീറയ്ക്ക് വിലക്കുണ്ട്.

## അവലംബം

## പുറം കണ്ണികൾ
* http://www.makhmalbaf.com - Official homepage of the Makhmalbaf family of film-makers
* 

വർഗ്ഗം:ചലച്ചിത്ര സംവിധായികമാർ
വർഗ്ഗം:ഇറാനിയൻ ചലച്ചിത്രസംവിധായകർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1980-ൽ ജനിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
സിത്താര ദേവി

ഭാരതീയായ കഥക് നർത്തകിയാണ് **സിത്താര ദേവി** (ജനനം : 1920 നവംബർ 08 - മരണം 2014 നവംബർ 25). 'നൃത്ത സാമ്രാജിനി' എന്ന് ടാഗോർ ഇവരെ വിശേഷിപ്പിച്ചിരുന്നു. സ്വദേശത്തും വിദേശത്തുമായി നിരവധി കഥക് അവതരണങ്ങൾ നടത്തി. കഥക് നൃത്തത്തിനു നൽകിയ സംഭാവനകൾക്ക് പത്മശ്രീ പുരസ്കാരം ലഭിച്ചു.
## ജീവിതരേഖ
1920 നവംബർ 8 ന് കൊൽക്കത്തയിൽ ആണ് സിത്താര ജനിച്ചത്. ധനലക്ഷ്മി എന്നായിരുന്നു കുട്ടിക്കാലത്തെ പേര്. നൃത്താധ്യാപകനും സംസ്കൃത പണ്ഡിതനുമായിരുന്ന സുഖ്ദേവ് മഹാരാജും മത്സ്യകുമാരിയുമായിരുന്നു മാതാ പിതാക്കൾ. വിസ്മൃതിയിലാകാറായ പാരമ്പര്യ കലാരൂപങ്ങളെ പുനരുജ്ജീവിപ്പിക്കണമെന്നുള്ള ടാഗോറിന്റെ നിർദ്ദേശത്തെത്തുടർന്ന് സുഖ്ദേവ് മഹാരാജ് കഥക് നൃത്തത്തിന്റെ പ്രചരണത്തിൽ ശ്രദ്ധിച്ചു. അക്കാലത്ത് ദേവദാസീനൃത്തമെന്ന നിലയിലായിരുന്ന കഥകിനെ സുഖ്ദേവ് അതിന്റെ ഉള്ളടക്കം പരിഷ്കരിച്ച് പ്രബലമാക്കി. തന്റെ മക്കളെയും കഥക് പഠിപ്പിച്ചു.

സിതാര നന്നേ ചെറുപ്പത്തിൽ തന്നെ ടാഗോറിന്റെ പ്രശംസയ്ക്കു പാത്രമായി.   ദേവദാസീനൃത്തവുമായി ബന്ധപ്പെട്ടവരെന്ന നിലയിൽ സമുദായത്തിൽ നിന്നും കുടുംബം ഒറ്റപ്പെട്ടു. പിന്നീട് ബോംബെയിലേക്കു മാറിയ സിത്താരദേവിക്ക് ടാഗോർ, സരോജിനി നായിഡു തുടങ്ങിയ നിരവധി പ്രശസ്തർക്കു മുന്നിൽ നൃത്തം അവതരിപ്പിക്കാൻ അവസരം ലഭിച്ചു. കഥകിനെ ജനകീയമാക്കുന്നതിൽ വലുതായ പങ്കുവഹിച്ച അവർ ആദ്യമായി ഒരു ഹിന്ദി ചലച്ചിത്രത്തിൽ അത് അവതരിപ്പിയ്ക്കുകയും ചെയ്തു. മദർ ഇന്ത്യ എന്ന ചലച്ചിത്രത്തിലെ ഹോളി നൃത്തത്തോടെ സിനിമാഭിനയം അവസാനിപ്പിച്ചു.

2002 ൽ കേന്ദ്രസർക്കാർ പത്മഭൂഷൺ പുരസ്കാരത്തിനായി തിരഞ്ഞെടുത്തുവെങ്കിലും, സിത്താര ദേവി അതു നിരസിക്കുകയായിരുന്നു. 2014 നവംബർ 25 ന് സിത്താര ദേവി തന്റെ 94 ആമത്തെ വയസ്സിൽ അന്തരിച്ചു.

## പുരസ്കാരങ്ങൾ
*കേന്ദ്ര സംഗീതനാടക അക്കാദമി പുരസ്കാരം (1969)
*പത്മശ്രീ (1973)
*കാളിദാസ് സമ്മാൻ(1995)
*നൃത്ത്യ നിപുൺ 

## വിവാദങ്ങൾ
2002 ൽ കേന്ദ്രസർക്കാർ സിത്താര ദേവിക്ക് പത്മഭൂഷൺ ബഹുമതി നൽകാൻ തീരുമാനിച്ചുവെങ്കിലും, അവർ അത് നിരസിക്കുകയായിരുന്നു. സർക്കാർ തന്നെ ബഹുമാനിക്കുന്നതിനു പകരം , അപമാനിക്കുകയാണെന്നും, കഥക് കലാരൂപത്തിന് താൻ നൽകിയ സംഭാവനകൾ പരിഗണിച്ച് ഭാരതരത്ന പുരസ്കാരത്തിൽ കുറഞ്ഞതൊന്നും താൻ സ്വീകരിക്കുകയില്ലെന്നും സിത്താര ദേവി പറയുകയുണ്ടായി.

പ്രശസ്ത കഥക് നർത്തകിയായിരുന്ന **സിതാരാ ദേവി** കൊൽകത്തയിലാണ് ജനിച്ചത്. (ജ:നവം 8, 1920 – നവം:25, 2014).ധനലക്ഷ്മി എന്നായിരുന്നു ആദ്യപേര്.

## അവലംബം

## പുറംകണ്ണികൾ
*

വർഗ്ഗം:കഥക് നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1920-ൽ ജനിച്ചവർ
വർഗ്ഗം:നവംബർ 8-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 25-ന് മരിച്ചവർ
ഫിലിപ്പ് ഹ്യൂസ്

**ഫിലിപ്പ്  ജോയൽ** ഹ്യൂസ് (30 November 1988 – 27 November 2014) , ആസ്ത്രേലിയയക്ക്  വേണ്ടി  ടെസ്റ്റ്‌ മത്സരങ്ങളും  ഏകദിന മത്സരങ്ങളും കളിച്ച ഇടത് കയ്യൻ ഓപ്പണിംഗ് ബാറ്റ്സ്മാൻ ആയിരുന്നു.

## നേട്ടങ്ങൾ
2009 ൽ ദക്ഷിണാഫ്രിക്കയ്‌ക്കെതിരെ ആയിരുന്നു ഹ്യൂസിന്റെ ടെസ്റ്റ് അരങ്ങേറ്റം. ഒരു ടെസ്റ്റിൽ രണ്ട് ഇന്നിങ്‌സുകളിലും സെഞ്ച്വറി നേടുന്ന പ്രായംകുറഞ്ഞ ബാറ്റ്‌സ്മാനാണ്. തന്റെ രണ്ടാമത്തെ ടെസ്റ്റിലാണ് ഈ അപൂർവനേട്ടം കൈവരിച്ചത്. ഓസ്‌ട്രേലിയയ്ക്കുവേണ്ടി ഹ്യൂസ് 26 ടെസ്റ്റുകളും 25 ഏകദിന മത്സരങ്ങളും കളിച്ചിട്ടുണ്ട്. ഏകദിന ടീമിലെ അംഗമായിരുന്നു.

## മരണം
2014 നവംബർ 25, നു സിഡ്‌നി ക്രിക്കറ്റ് ഗ്രൗണ്ടിൽ നടന്ന ഷെഫീൽഡ് ഷീൽഡ് മത്സരത്തിനിടെ   ഷോൺ അബോട്ടിന്റെ ബൌൺസർ ഹുക്ക് ചെയ്യുന്നതിനിടെ  കഴുത്തിൽ പന്ത് കൊണ്ട് ഗുരുതരമായ പരിക്കേറ്റ് ചികിത്സയിലായിരുന്നു  ഹ്യൂസ്. പരിക്കേറ്റ  ഉടൻതന്നെ ഹെലിക്കോപ്റ്ററിൽ ആസ്പത്രിയിലെത്തിച്ച അദ്ദേഹത്തെ അടിയന്തര ശസ്ത്രക്രിയക്ക് വിധേയനാക്കിയെങ്കിലും ജീവൻ രക്ഷിക്കാൻ കഴിഞ്ഞില്ല. 2014 നവംബർ 27 നു സിഡ്‌നി യിലെ സെന്റ്‌ വിൻസൻറ് ആശുപത്രിയിൽ വച്ച് അദ്ദേഹം മരണത്തിനു  കീഴടങ്ങി.

കഴുത്തിൽ പന്ത് കൊണ്ടത് മൂലം തലച്ചോറിലേക്ക് ഉള്ള ധമനി തകരുകയും തലച്ചോറിൽ മാരകമായ രക്തസ്രാവം ഉണ്ടായി അത് മരണത്തിനു കാരണം ആവുകയും ചെയ്തു എന്ന്  ടീം ഡോക്ടർ പീറ്റർ ബ്രാക്നർ അറിയിക്കുകയായിരുന്നു.

## അവലംബം

വർഗ്ഗം:1988-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ